Blaze7451/Wiki-th-20250601 huggingface dataset:
แม่แบบ:เหตุการณ์ปัจจุบัน/2549 พฤศจิกายน 26

*เจ้าฟ้าชายจิกมี เคเซอร์ นัมเกล วังชุก ทรงเข้ารับการทูลเกล้าฯ ถวายปริญญาศิลปศาสตรดุษฎีบัณฑิตกิตติมศักดิ์ จากมหาวิทยาลัยรังสิต พร้อมมีพระราชดำรัสแนะให้เยาวชนไทยยึดแบบอย่างพระบาทสมเด็จพระเจ้าอยู่หัว เป็นแนวทางในการปฏิบัติตนและดำรงชีวิต  (กรุงเทพธุรกิจ)
}
ภาษาภิล

ภาษาภิล (ภิล: भीली) เป็นภาษาอินโด-อารยันตะวันตกที่ใช้พูดในรัฐราชสถาน รัฐคุชราต รัฐมหาราษฏระ และรัฐมัธยประเทศ ชื่ออื่นของภาษานี้ได้แก่ ภโคเรีย และ ภิโพลี ภาษาภิลจัดอยู่ในกลุ่มภาษาภิล ซึ่งมีความใกล้ชิดกับภาษาคุชราตและภาษาราชสถาน ภาษานี้เขียนด้วยอักษรเทวนาครี
ตัวอย่างข้อความภาษาภิลบางส่วน

**อ้างอิง**
หมวดหมู่:ภาษาในประเทศอินเดีย
ภาษามาห์ล

ภาษามาห์ล (މަހަލް) หรือภาษามลิกุ พัส เป็นภาษาตระกูลอินโด-ยุโรป มีผู้พูดในมลิกุ ประเทศอินเดีย ใกล้เคียงกับภาษามัลดีฟส์มาก แต่ใช้ชื่อต่างกันด้วยเหตุผลทางการเมือง นักภาษาศาสตร์จัดให้เป็นภาษาที่ใกล้เคียงกับภาษาสิงหล ภาษาฮินดีและภาษามราฐี
มาห์ล
ภาษาสิกขิม

อักษรของภาษาสิกขิม
ภาษาสิกขิม หรือ ภาษาภูเตีย เป็นภาษาย่อยของภาษาทิเบตใต้ มีผู้พูดจำนวนหนึ่งในชุมชนภูเตีย ทางภาคเหนือของสิกขิมชื่อเรียกในภาษาของตนเองคือ Dranjongke (Wylie: Bras-ljongs-skad)

**อักษร**
ภาษาสิกขิมเขียนด้วยอักษรทิเบต ที่ได้รับอิทธิพลจากภาษาทิเบตคลาสสิก แม้ว่าสัทวิทยาและรากศัพท์ของภาษาสิกขิมจะต่างจากภาษาทิเบตคลาสสิก แต่ก็มีผู้พูดภาษาสิกขิมสำเนียงภูเตียที่อ่านออกเขียนได้ด้วยอักษรทิเบตถึง 68%

**ภาษาสิกขิมและภาษาเพื่อนบ้าน**
ผู้พูดภาษาสิกขิมสามารถเข้าใจภาษาซองคาที่มีรากศัพท์ใกล้เคียงกัน 65% และมีความคล้ายคลึงของรากศัพท์กับภาษาทิเบตมาตรฐาน 42% ภาษาสิกขิมยังได้รับอิทธิพลจากภาษายัลโมวาและภาษาตามัง เนื่องจากมีการติดต่อกับผู้พูดภาษาเนปาลีและภาษาทิเบตอย่างใกล้ชิด ทำให้ชาวสิกขิมจำนวนมากพูดภาษานี้ได้ด้วย

**อ้างอิง**

**ดูเพิ่ม**
cite book |title=The grammar of Dzongkha |authorlink=George van Driem |last=van Driem |first=George |publisher=Dzongkha Development Commission, Government of Bhutan |year=1992 |url=http://books.google.com/books?id=0KsCYgEACAAJ 
สิกขิม
ภาษาเซียง

ภาษาเซียง (湘語/湘语) คือหนึ่งในภาษาของตระกูลภาษาจีน มีผู้พูด 36  ล้านคนในมณฑลหูหนาน เสฉวน กว่างซีจ้วง และกวางตุ้ง แบ่งได้เป็น 2 กลุ่มคือภาษาเซียงโบราณ และภาษาเซียงสมัยใหม่ที่มีอิทธิพลในภาษาจีนกลางมาก

**การจัดจำแนก**
เป็นภาษาหนึ่งในกลุ่มภาษาจีน เป็นกลุ่มของภาษาที่มีขนาดใหญ่และใกล้เคียงกับภาษาอู๋ในด้านของเสียง ใกล้เคียงภาษาจีนกลางในด้านรากศัพท์และไวยากรณ์ ที่รับอิทธิพลจากภาษาจีนกลางมาก โดยเฉพาะภาษาเซียงสมัยใหม่

**การแพร่กระจายทางภูมิศาสตร์**
การกระจายตัวของผู้พูดภาษาจีนสำเนียงต่าง ๆ
มีผู้พูดมากกว่า 36 ล้านคนในจีน โดยเฉพาะทางตอนกลางและตะวันตกเฉียงใต้ของมณฑลหูหนานและในมณฑลเสฉวน เขตปกครองตนเองกว่างซีจ้วงตอนเหนือ และบางส่วนของมณฑลกวางตุ้ง ส่วนใหญ่ถูกโอบล้อมโดยผู้พูดภาษาจีนกลาง และติดต่อกับผู้พูดภาษาม้งทางตะวันตกเฉียงเหนือ

**สำเนียง**
แบ่งเป็น 2 กลุ่มคือภาษาเซียงโบราณและภาษาเซียงสมัยใหม่ ภาษาเซียงโบราณเป็นภาษาที่คงลักษณะของภาษาจีนยุคกลางมีผู้พูดทางใต้ ส่วนภาษาเซียงสมัยใหม่ที่รับอิทธิพลจากภาษาจีนกลางมีผู้พูดทางเหนือ

**แหล่งข้อมูลอื่น**
เซียง
เซียง
มามเมะ

มามเมะ (Maamme) หรือโวร์ตลันด์ (Vårt land) เป็นชื่อของเพลงชาติโดยพฤตินัยของประเทศฟินแลนด์ ชื่อเพลงมีความหมายว่า "ประเทศของเรา" ประพันธ์ดนตรีโดยผู้อพยพชาวเยอรมัน ฟรีดิก ปาซิอุส และเนื้อร้องภาษาสวีเดนโดยชาวฟินแลนด์ที่ใช้ภาษาสวีเดน โยฮัน ลุดวิก รุเนเบิร์ก แสดงครั้งแรกวันที่ 13 พฤษภาคม พ.ศ. 2391 เนื้อร้องภาษาฟินแลนด์ที่ใช้ในปัจจุบัน แปลจากภาษาสวีเดนโดยปาโว กายันเดร์ ในปีพ.ศ. 2432
เนื้อร้องของเพลงนั้น มาจากบทแรกของบทกวีภาษาสวีเดนเรื่อง "Fänrik Ståls sägner" โดยบทกวีเรื่องนี้แพร่กระจายไปทั่วสแกนดิเนเวีย ก่อนการประกาศเอกราชของฟินแลนด์ ทำนองเพลงของปาซิอุสและเนื้อเพลงของรุเนเบิร์กนั้น ได้ถูกนำมาร้องในเดนมาร์ก นอร์เวย์ และสวีเดนด้วย สังเกตว่าในฉบับภาษาสวีเดนนั้น ไม่มีการเอ่ยถึงประเทศฟินแลนด์ เพียงแค่ประเทศทางเหนือเท่านั้น แต่ในฉบับภาษาฟินแลนด์มีการเอ่ยถึงประเทศฟินแลนด์อย่างชัดเจน

**บทร้อง**

**คำแปล**

**บทร้องดั้งเดิม**

**ดูเพิ่ม**
 ธงชาติฟินแลนด์- ตราแผ่นดินของฟินแลนด์

**แหล่งข้อมูลอื่น**
  History of the Finnish national anthem- บทร้องฉบับสมบูรณ์ ที่วิกิซอร์ส-  This Is Finland: The Finnish National Anthem-  www.national-anthems.net date=2004-12-29  
พลเงชาติ
ฟินแลนด์
ธงชาติฟินแลนด์

ธงชาติฟินแลนด์ (Siniristilippu ธงกากบาทสีน้ำเงิน) ใช้พื้นฐานธงกากบาทแบบนอร์ดิกที่เริ่มต้นโดยธงชาติเดนมาร์ก ธงของฟินแลนด์เป็นรูปกากบาทนอร์ดิกสีฟ้าบทพื้นสีขาว โดยสีฟ้าแสดงถึงทะเลสาบและท้องฟ้า และสีขาวแสดงถึงหิมะและราตรีสีขาวของฟินแลนด์ในช่วงฤดูหนาว ธงรัฐการมีตราแผ่นดินอยู่ที่จุดตัด นอกนั้นแล้วเหมือนกับธงพลเรือนทุกประการ ธงของทหารนั้นมีปลายของกากบาทเป็นลักษณะแหลม และธงของประธานาธิบดีมีลักษณะคล้ายธงของทหาร แต่ว่ามีตราอิสริยาภรณ์กางเขนแห่งเสรีภาพ (ภาษาฟินแลนด์: Vapaudenristin ritarikunta) อยู่ที่มุมซ้ายบน
ตามกฎหมายของประเทศฟินแลนด์ ธงชาติฟินแลนด์มีอัตราส่วนด้านสูงต่อด้านกว้างเท่ากับ 11:18 หากเป็นธงปลายแหลมของรัฐด้านยาวจะยาวขึ้นอีกหนึ่งส่วน โดยส่วนแหลมนั้นยาวห้าส่วน ความกว้างของกากบาทสีน้ำเงินเท่ากับสามส่วน เมื่ออยู่บนเสาธง ธงควรจะมีความกว้างเป็นเศษหนึ่งส่วนหกของความสูงของเสาธง สีของธงตามมาตรฐานสีของแพนโทนเป็นดังนี้ สีฟ้า 294C สีแดง 186C และสีเหลือง 123C
กฎหมายฟินแลนด์มีการควบคุมเกี่ยวกับธงหลายอย่าง เช่น ห้ามการขีดเขียนเล่นหรือนำไปใช้ในทางที่ไม่เคารพ ห้ามนำธงออกจากเสาโดยไม่ได้รับอนุญาต การใช้ธงของรัฐหรือประธานาธิบดีโดยไม่ได้รับอนุญาต การเพิ่มเติมสัญลักษณ์บนธง รวมถึงการขายธงชาติที่เพี้ยนไปจากรูปร่างและสีที่ระบุตามกฎหมาย การละเมิดกฎเหล่านี้อาจมีโทษปรับได้

** ดูเพิ่ม**
 ธงในประเทศฟินแลนด์

**อ้างอิง**

**แหล่งข้อมูลอื่น**
 title=Finland-  ธงและตราประจำชาติ date=2005-10-25  เว็บไซต์กระทรวงมหาดไทยแห่งฟินแลนด์ -  The Flag date=2006-12-05  - Virtual Finland 
หมวดหมู่:สัญลักษณ์ของประเทศฟินแลนด์
ฟินแลนด์
ฟินแลนด์
วอน

วอน (원) เป็นสกุลเงินที่มีใช้ โดยสามารถแบ่งได้เป็น - วอนในเกาหลีใต้ สกุลเงินในประเทศเกาหลีใต้- วอนในเกาหลีเหนือ- วอนในประเทศเกาหลีในอดีตในช่วง ค.ศ. 1902- ค.ศ. 1910 โดย 1 วอน จะแบ่งเป็น 100 ชอน โดยจะมีหน่วยเงินทั้งหมดได้แก่ ½ ชอน, 1 ชอน, 5 ชอน, 10 ชอน, 20 ชอน, ½ วอน, 5 วอน, 10 วอน และ 20 วอน โดยเงินทั้งหมดจะอยู่ในรูปแบบเหรียญและไม่มีในแบบธนบัตร ซึ่งภายหลังจากที่เกาหลีแบ่งประเทศออกเป็นเกาหลีเหนือและเกาหลีใต้ หน่วยเงินวอนยังได้ถูกนำไปใช้โดยรูปแบบแตกต่างกันใน วอนในเกาหลีเหนือ และ วอนในเกาหลีใต้
ปางโปรดพุทธมารดา

พระพุทธรูปปางโปรดพุทธมารดา ณ วัดพระปฐมเจดีย์ราชวรมหาวิหาร
ปางโปรดพุทธมารดา เป็นพระพุทธรูปอยู่ในอิริยาบถประทับ (นั่ง) ขัดสมาธิ พระหัตถ์ซ้ายวางหงายบนพระเพลา (ตัก) บางแบบวางบนพระชานุ (เข่า) พระหัตถ์ขวายกขึ้นเสมอพระอุระ (อก) จีบนิ้วพระหัตถ์ บางแบบงอนิ้วพระหัตถ์

**ประวัติ**
หลังจากที่พระพุทธเจ้าแสดงยมกปาฏิหาริย์แล้ว ได้เสด็จขึ้นไปจำพรรษาบนสวรรค์ชั้นดาวดึงส์เป็นเวลา 3 เดือน เพื่อแสดงพระธรรมเทศนาโปรดพุทธมารดาซึ่งไปบังเกิดเป็นสันดุสิตเทพบุตร ณ สวรรค์ชั้นดุสิต เพื่อตอบแทนพระคุณ ท้าวสักกเทวราชมีความปีติยินดี รีบป่าวประกาศแก่เทวดาทั้งหลายให้มาฟังพระธรรมเทศนา ในที่สุดพุทธมารดาได้ดวงตาเห็นธรรม เป็นพระโสดาบัน

**ความเชื่อและคตินิยม**
 เป็นพระพุทธรูปประจำปีฉลู

**อ้างอิง**
 สมเด็จพระเจ้าบรมวงศ์เธอ กรมพระยาดำรงราชานุภาพ. ตำนานพุทธเจดีย์. ธนบุรี  :  ศิลปาบรรณาคาร โรงพิมพ์รุ่งวัฒนา,  2513.- เรื่องพระพุทธรูปปางต่างๆ หลวงบริบาลบุรีรัตน์ และนายเกษมบุญศรี (พระบาทสมเด็จพระเจ้าอยู่หัวพระกรุณาโปรดเกล้าฯ ให้พิมพ์ขึ้นเพื่อพระราชทานในงานพระราชกุศลราชคฤหมงคลขึ้นพระตำหนักจิตรลดารโหฐาน เมื่อวันที่ 31 ตุลาคม พ.ศ. 2500)- สกุลศิลปพระพุทธรูปในประเทศไทย อาจารย์จิตร บัวบุศย์- ศิลปในประเทศไทย ศาสตราจารย์ หม่อมเจ้าสุภัทรดิศ ดิสกุล


หมวดหมู่:ปางพระพุทธรูป
ปางลอยถาด

พระพุทธรูปปางลอยถาด ณ วัดพระปฐมเจดีย์ราชวรมหาวิหาร
ปางลอยถาด เป็นอยู่ในพระอิริยาบถนั่งคุกเข่าทั้งสองลงกับพื้น พระหัตถ์ซ้ายวางที่พระเพลาข้างซ้ายเป็นอาการค้ำพระกายให้ตั้งมั่น ทอดพระเนตรลงต่ำ พระหัตถ์ขวาอยู่ในพระอิริยาบถยื่นถาดไปข้างหน้า ทำกิริยาวางลงในน้ำ

**ประวัติ**
หลังจากที่พระโพธิสัตว์เสวยข้าวมธุปายาสแล้ว ทรงลอยถาดลงในแม่น้ำเนรัญชรา และได้อธิษฐานเสี่ยงพระบารมีว่า “ถ้าจะได้ตรัสรู้อนุตรสัมมาสัมโพธิญาณ ขอให้ถาดทองลอยทวนกระแสน้ำ หากไม่สำเร็จสมประสงค์ ขอให้ถาดลอยไปตามกระแสน้ำ” ในพระพุทธประวัติกล่าวว่า ถาดนั้นได้ลอยทวนกระแสน้ำขึ้นไป จนถึงวังน้ำวนแห่งหนึ่ง จึงจมลงสู่นาคพิภพ ไปกระทบกับถาดสามใบอดีตพุทธเจ้าสามพระองค์คือ 
# พระกกุสันธพุทธเจ้า
# พระโกนาคมนพุทธเจ้า
# พระกัสสปพุทธเจ้า
พญานาคราชซึ่งกำลังหลับอยู่ในนาคพิภพ เมื่อได้ยินเสียงถาดกระทบกันจึงรู้ได้ทันทีว่าพระสัมมาสัมพุทธเจ้าจะบังเกิดขึ้นในโลกมนุษย์อีกพระองค์หนึ่งแล้ว และในพระพุทธประวัติตอนนี้เองที่บทบาทของ นาคได้เข้ามาร้อยเรื่องราวในพระพุทธศาสนาแล้ว ดังจะได้พบความเกี่ยวข้องกับนาคในพระพุทธประวัติตอนอื่นอีกเช่นกัน

**ความเชื่อและคตินิยม**
 เป็นพระพุทธรูปประจำรัชกาลสมเด็จพระเจ้าปราสาททอง

**อ้างอิง**
 สมเด็จพระเจ้าบรมวงศ์เธอ กรมพระยาดำรงราชานุภาพ. ตำนานพุทธเจดีย์. ธนบุรี  :  ศิลปาบรรณาคาร โรงพิมพ์รุ่งวัฒนา,  2513.- เรื่องพระพุทธรูปปางต่างๆ หลวงบริบาลบุรีรัตน์ และนายเกษมบุญศรี (พระบาทสมเด็จพระเจ้าอยู่หัวพระกรุณาโปรดเกล้าฯ ให้พิมพ์ขึ้นเพื่อพระราชทานในงานพระราชกุศลราชคฤหมงคลขึ้นพระตำหนักจิตรลดารโหฐาน เมื่อวันที่ 31 ตุลาคม พ.ศ. 2500)- สกุลศิลปพระพุทธรูปในประเทศไทย อาจารย์จิตร บัวบุศย์- ศิลปในประเทศไทย ศาสตราจารย์ หม่อมเจ้าสุภัทรดิศ ดิสกุล

หมวดหมู่:ปางพระพุทธรูป
ปางห้ามพระแก่นจันทน์

ไฟล์:พระพุทธรูปประจำ สมเด็จพระนางเจ้ารำไพพรรณี.jpg|thumb|250px|พระพุทธรูปปางห้ามพระแก่นจันทน์ ที่เป็นพระพุทธรูปประจำพระชนมวารสมเด็จพระนางเจ้ารำไพพรรณี พระบรมราชินี
ปางพระห้ามพระแก่นจันทน์ เป็นพระพุทธรูปอยู่ในพระอิริยาบถยืน ห้อยพระหัตถ์ขวาลงข้างพระวรกาย ฝ่าพระหัตถ์ซ้ายยกขึ้นเสมอพระอุระ (อก) และยื่นออกไปข้างหน้าเป็นกิริยาทรงห้าม

**ประวัติ**
ตามคัมภีร์อรรถกถา (คัมภีร์ชั้นหลังพระไตรปิฎก) กล่าวว่าเมื่อครั้งที่พระพุทธเจ้าเสด็จจำพรรษา ณ สวรรค์ชั้นดาวดึงส์นั้น มีตำนานกล่าวว่าพระเจ้าปเสนทิโกศล กษัตริย์แห่งนครสาวัตถีทรงลำลึกถึงพระพุทธองค์มาก ด้วยความเคารพรักและศรัทธาจึงสั่งให้ช่างหลวงทำพระพุทธรูปลักษณะคล้ายองค์พระสัมมาสัมพุทธเจ้าด้วยไม้แก่นจันทน์หอมอย่างดี ประดิษฐานไว้ในพระราชนิเวศน์เพื่อสักการบูชา พระไม้แก่นจันทน์องค์นี้ถือว่าเป็นพระพุทธรูปองค์แรกในพระพุทธศาสนา เมื่อพระพุทธเจ้าเสด็จกลับมา และได้มาทรงเยี่ยมพระเจ้าปเสนทิโกศล พระพุทธรูปไม้แก่นจันทน์องค์ดังกล่าวก็ได้แสดงปาฏิหาริย์ ลอยจากพระแท่น เพื่อให้องค์พระสัมมาสัมพุทธเจ้าประทับ องค์พระสัมมาสัมพุทธเจ้าจึงได้ทรงห้ามรูปเปรียบพระองค์ ไม่ให้ลอยไปที่อื่น  และยังได้ทรงบอกถึงอานิสงส์ในการสร้างรูปเปรียบของพระองค์ให้พระเจ้าปเสนทิโกศลรับฟังอีกด้วย

**ความเชื่อและคตินิยม**
เป็นพระพุทธรูปประจำรัชกาลสมเด็จพระศรีเสาวภาคย์

**อ้างอิง**
 สมเด็จพระเจ้าบรมวงศ์เธอ กรมพระยาดำรงราชานุภาพ. ตำนานพุทธเจดีย์. ธนบุรี  :  ศิลปาบรรณาคาร โรงพิมพ์รุ่งวัฒนา,  2513.- เรื่องพระพุทธรูปปางต่างๆ หลวงบริบาลบุรีรัตน์ และนายเกษมบุญศรี (พระบาทสมเด็จพระเจ้าอยู่หัวพระกรุณาโปรดเกล้าฯ ให้พิมพ์ขึ้นเพื่อพระราชทานในงานพระราชกุศลราชคฤหมงคลขึ้นพระตำหนักจิตรลดารโหฐาน เมื่อวันที่ 31 ตุลาคม พ.ศ. 2500)- สกุลศิลปพระพุทธรูปในประเทศไทย อาจารย์จิตร บัวบุศย์- ศิลปในประเทศไทย ศาสตราจารย์ หม่อมเจ้าสุภัทรดิศ ดิสกุล

หมวดหมู่:ปางพระพุทธรูป
ปางชี้มาร

พระพุทธรูปปางชี้มาร ณ วัดพระปฐมเจดีย์ราชวรมหาวิหาร
ปางชี้มาร เป็นพระพุทธรูปอยู่ในอิริยาบถประทับยืน พระหัตถ์ซ้ายห้อยลงข้างพระวรกาย พระหัตถ์ขวายกขึ้นเสมอพระพักตร์ ชี้นิ้วไปข้างหน้า

**ประวัติ**
พระโคถิกเถระ ปฏิบัติธรรมจนสำเร็จอรหันต์ผล เป็นพระอรหันต์และดับขันธ์เข้านิพพาน มารคิดว่าวิญญาณของท่านเพิ่งออกจากร่าง จึงแฝงกายเข้าไปในก้อนเมฆ เที่ยวตามหาวิญญาณของท่าน แต่ไม่พบ พระพุทธเจ้าทรงยกพระหัตถ์ชี้มารให้ภิกษุทั้งหลายดูและตรัสบอกภิกษุว่า "มารผู้มีใจบาปกำลังแสวงหาวิญญาณพระโคธิกะอยู่ แต่ไม่มีวิญญาณของพระเถระในที่นั้น ด้วยเธอได้นิพพานไปแล้ว" เมื่อมารค้นหาวิญญาณของพระโคธิกเถระไม่พบ จึงแปลงเพศเป็นมาณพน้อยเข้าเฝ้าพระพุทธองค์ มารทูลถามว่า พระโคธิกะอยู่ที่ใด เมื่อพระพุทธองค์ตรัสตอบว่า พระโคธิกะนิพพานแล้ว มารตกตะลึงด้วยคาดไม่ถึง อันตรธานหายวับไปทันที พระพุทธองค์ตรัสว่า "ผู้มีศีลบริสุทธิ์ อยู่ด้วยความไม่ประมาทย่อมถึงวิมุตติ เพราะญาณหยั่งรู้ชอบแล้ว มารจะไม่ประสบพบทางของท่านได้เลย"

**ความเชื่อและคตินิยม**
 เป็นพระพุทธรูปประจำเดือนยี่

**อ้างอิง**
 สมเด็จพระเจ้าบรมวงศ์เธอ กรมพระยาดำรงราชานุภาพ. ตำนานพุทธเจดีย์. ธนบุรี  :  ศิลปาบรรณาคาร โรงพิมพ์รุ่งวัฒนา,  2513.- เรื่องพระพุทธรูปปางต่างๆ หลวงบริบาลบุรีรัตน์ และนายเกษมบุญศรี (พระบาทสมเด็จพระเจ้าอยู่หัวพระกรุณาโปรดเกล้าฯ ให้พิมพ์ขึ้นเพื่อพระราชทานในงานพระราชกุศลราชคฤหมงคลขึ้นพระตำหนักจิตรลดารโหฐาน เมื่อวันที่ 31 ตุลาคม พ.ศ. 2500)- สกุลศิลปพระพุทธรูปในประเทศไทย อาจารย์จิตร บัวบุศย์- ศิลปในประเทศไทย ศาสตราจารย์ หม่อมเจ้าสุภัทรดิศ ดิสกุล

หมวดหมู่:ปางพระพุทธรูป
ปางโปรดอาฬาวกยักษ์

พระพุทธรูปปางโปรดอาฬาวกยักษ์
ปางโปรดอาฬาวกยักษ์ พระพุทธรูปอยู่ในอิริยาบถประทับ (นั่ง) ขัดสมาธิ พระหัตถ์ซ้ายอยู่บนพระเพลา (ตัก) พระหัตถ์ขวายกขึ้นเสมอพระอุระ (อก) จีบนิ้วพระหัตถ์ เป็นกิริยาทรงแสดงธรรม บางแบบพระหัตถ์ซ้ายวางบนพระชานุ (เข่า) 

**ประวัติ**
เจ้าผู้ครองนครอาฬวี ชอบล่าสัตว์เป็นกิจวัตร วันหนึ่งพลัดหลงเข้าไปพักใต้ต้นไทรซึ่งเป็นเขตหวงห้ามของอาฬวกยักษ์ ถูกยักษ์จับไว้เพื่อกินเป็นอาหาร จึงขอให้ปล่อยตัวกลับและสัญญาจะส่งคนมาให้กินวันละหนึ่งคน เมื่อนักโทษหมดก็ส่งเด็กให้วันละคน ต่อมาพระพุทธเจ้าทรงทราบด้วยพระญาณ จึงได้เสด็จไปยังที่อยู่ของอาฬวกยักษ์ แล้วแสดงธรรมโปรดจนอาฬวกยักษ์ได้ดวงตาเห็นธรรม เป็นพระโสดาบัน

**ความเชื่อและคตินิยม**
 เป็นพระพุทธรูปประจำปีชวด

**อ้างอิง**
 สมเด็จพระเจ้าบรมวงศ์เธอ กรมพระยาดำรงราชานุภาพ. ตำนานพุทธเจดีย์. ธนบุรี  :  ศิลปาบรรณาคาร โรงพิมพ์รุ่งวัฒนา,  2513.- เรื่องพระพุทธรูปปางต่างๆ หลวงบริบาลบุรีรัตน์ และนายเกษมบุญศรี (พระบาทสมเด็จพระเจ้าอยู่หัวพระกรุณาโปรดเกล้าฯ ให้พิมพ์ขึ้นเพื่อพระราชทานในงานพระราชกุศลราชคฤหมงคลขึ้นพระตำหนักจิตรลดารโหฐาน เมื่อวันที่ 31 ตุลาคม พ.ศ. 2500)- สกุลศิลปพระพุทธรูปในประเทศไทย อาจารย์จิตร บัวบุศย์- ศิลปในประเทศไทย ศาสตราจารย์ หม่อมเจ้าสุภัทรดิศ ดิสกุล

หมวดหมู่:ปางพระพุทธรูป
ปางชี้อสุภะ

พระพุทธรูปปางชี้อสุภะ ณ วัดพระปฐมเจดีย์ราชวรมหาวิหาร
ปางชี้อสุภะ เป็นปางพระพุทธรูปอยู่ในอิริยาบถประทับยืน พระหัตถ์ซ้ายห้อยลงแนบพระวรกาย พระหัตถ์ขวายกขึ้นเสมอพระอุระ (อก) ชี้นิ้วพระหัตถ์ตรงไปข้างหน้า

**ประวัติ**
ในกรุงราชคฤห์ มีหญิงนครโสเภณีชั้นสูงชื่อนางสิริมา นางมีความงามมาก ใครปรารถนาจะได้ร่วมอภิรมย์กับนางจะต้องจ่ายทรัพย์ถึง 1,000 กหาปณะ ต่อ 1 คืน นางถึงแก่กรรมด้วยโรคปัจจุบัน พระพุทธเจ้ามีรับสั่งให้ระงับการเผาศพนางสิริมาไว้สามวัน แล้วจึงเสด็จไปทอดพระเนตรศพนางสิริมา พร้อมด้วยพุทธบริษัทเป็นจำนวนมาก มีพระดำรัสให้พระเจ้าพิมพิสาร ขายทอดตลาดศพนางสิริมา ในราคา 1,000 กหาปณะ และลดราคาลงมาตามลำดับ ก็ไม่มีใครซื้อ จนยกให้เปล่า ๆ ก็ไม่มีผู้ใดยอมรับ พระพุทธองค์จึงทรงแสดงพระธรรมเทศนาชี้ให้เห็นถึงความไม่เที่ยงแห่งสังขาร ยังผลให้มหาชนบรรลุอริยมรรค อริยผลเป็นจำนวนมาก รวมทั้งภิกษุหนุ่มผุ้หนึ่งซึ่งเคยลุ่มหลงในความงามของนางสิริมาก็ได้บรรลุโสดาปัตติผล เป็นพระโสดาบัน

**อ้างอิง**
 สมเด็จพระเจ้าบรมวงศ์เธอ กรมพระยาดำรงราชานุภาพ. ตำนานพุทธเจดีย์. ธนบุรี  :  ศิลปาบรรณาคาร โรงพิมพ์รุ่งวัฒนา,  2513.- เรื่องพระพุทธรูปปางต่างๆ หลวงบริบาลบุรีรัตน์ และนายเกษมบุญศรี (พระบาทสมเด็จพระเจ้าอยู่หัวพระกรุณาโปรดเกล้าฯ ให้พิมพ์ขึ้นเพื่อพระราชทานในงานพระราชกุศลราชคฤหมงคลขึ้นพระตำหนักจิตรลดารโหฐาน เมื่อวันที่ 31 ตุลาคม พ.ศ. 2500)- สกุลศิลปพระพุทธรูปในประเทศไทย อาจารย์จิตร บัวบุศย์- ศิลปในประเทศไทย ศาสตราจารย์ หม่อมเจ้าสุภัทรดิศ ดิสกุล

หมวดหมู่:ปางพระพุทธรูป
บากุ

ภาพวาดบากุในสมัยญี่ปุ่นโบราณ
บากุ (Baku แปลว่า "สมเสร็จ") เป็นปีศาจในความเชื่อของชาวญี่ปุ่น เป็นปีศาจที่คอยกินฝันร้ายของผู้คน เชื่อกันว่าบากุนั้น มีรูปร่างคล้ายหมี และมีส่วนผสมของสัตว์หลายชนิด เช่น มีหน้าผากมีนอคล้ายแรด มีจมูกเป็นงวงคล้ายช้าง มีเท้าเหมือนเสือ มีหางเหมือนวัว  ชาวญี่ปุ่นโบราณเชื่อว่า เมื่อมีฝันร้ายหรือลางร้าย ซึ่งสิ่งเหล่านี้เกิดจากการกระทำของปีศาจ เช่น จานชามเกิดบิ่นหรือแตกหักเองโดยไม่มีใครทำ กาต้มน้ำส่งเสียงดังเหมือนคนร้อง เสื้อผ้าปรากฏรอยเลือด หรือหูสุนัขที่ลู่ไปข้างหลัง เป็นต้น ให้ท่องคาถาว่า "บากุ คูราเอะ" ซึ่งแปลว่า "บากุ จงมากินฝันร้ายของข้า" 3 ครั้ง บากุจะมากินฝันร้ายนั้นให้ และกลับจากร้ายเป็นดี ปีศาจทั้งหลายจะถูกสูบลงไปในพื้นดินลึก 3 ฟุต 
ความเชื่อเรื่องบากุ สะท้อนออกมา ในรูปแบบต่าง ๆ เช่น หมอนไม้ชนิดหนึ่งมีสลักเป็นตัวหนังสือที่มีความหมายถึง บากุ เป็นต้น เชื่อว่าถ้านอนหนุนด้วยหมอนนี้แล้วจะไม่ฝันร้าย 
เชื่อกันว่า ความเชื่อเรื่องบากุมีที่มาจากจีน ในช่วงยุคราชวงศ์ถัง มีการวางภาพวาดของบาคุไว้ที่หัวนอน เพื่อเป็นการปกป้องคุ้มครองยามหลับ นอกจากนี้ถ้าหากใช้ผ้าห่มที่ทำจากหนังของบากุจะช่วยรักษาอาการเจ็บป่วย และรอดพ้นจากปีศาจร้ายทั้งหลาย

**อ้างอิง**
หมวดหมู่:โยไก
คัมภีร์การลงทุนแบบเน้นคุณค่า

คัมภีร์การลงทุนแบบเน้นคุณค่า (The Intelligent Investor) เป็นหนังสือเขียนโดย เบนจามิน เกรแฮม ได้รับการตีพิมพ์เป็นครั้งแรกในปีพ.ศ. 2492 มีเนื้อหาเกี่ยวกับแนวทางการลงทุนในตลาดหลักทรัพย์ โดยเน้นที่การลงทุนที่มีส่วนเผื่อความปลอดภัยและมีเหตุผลในการลงทุน
วอร์เรน บัฟเฟตต์มหาเศรษฐีและนักลงทุนที่มีชื่อเสียง ได้เขียนคำนิยมไว้ในบทนำของหนังสือเล่มนี้ว่า "หนังสือเล่มนี้เป็นหนังสือเกี่ยวกับการลงทุนที่ดีที่สุดเท่าที่เคยอ่านมา""

**อ้างอิง**
หมวดหมู่:หนังสือการเงิน
พริกขี้หนูสีรุ้ง

พริกขี้หนูสีรุ้ง (Niji Iro Tōgarashi) เป็นการ์ตูนญี่ปุ่น เขียนและแต่งโดย มิซึรุ อาดาจิ ในปี พ.ศ. 2533 - พ.ศ. 2535 เรื่องราวของพี่น้องวัยไล่เลี่ยกันจำนวน 7 คน ที่มีพ่อคนเดียวกัน ได้รับการตีพิมพ์ออกเป็นจำนวน 11 เล่ม

**เนื้อเรื่อง**
เนื้อเรื่องเล่าถึงเหตุการณ์ในสถานที่ซึ่งคล้ายคลึงกับโลกในอดีต แต่ไม่ใช่โลกของเรา เด็กหนุ่มชื่อ สิจิมิ ผู้ซึ่งมารดาเพิ่งจากไป เขาถูกส่งตัวไปอาศัยอยู่กับพี่น้องต่างมารดาในอีกเมืองหนึ่ง เขาประหลาดใจมากที่ได้รับรู้ว่าพวกเขาทั้งหมดต่างมีแม่คนละคน แต่มีพ่อคนเดียวกัน โดยที่พวกเขาไม่เคยเห็นหน้าและรู้จักชื่อของผู้เป็นพ่อเลย ทั้งหมดอาศัยอยู่ในแถบชนบท ทั้งที่พ่อของพวกเขามีฐานะร่ำรวยมาก ๆ แต่ละคนมีความแตกต่างกันออกไป สิจิมิเหมือนกับสมาชิกของครอบครัวคนอื่น ๆ ตรงที่เก่งในด้านนินจัตสึ เพราะเขาเกิดในตระกูลนินจา ด้วยความที่แคเรคเตอร์ของแต่ละคนแตกต่างกันมาก บางครั้ง การทะเลาะวิวาทก็เป็นเรื่องที่ยากจะเลี่ยง หลังจากสิจิมิมาถึงได้ไม่นาน เหล่าพี่น้องตัดสินใจที่จะเดินทางไปเคารพศพยังสุสานของมารดา ในขณะเดินทาง พวกเขาได้พบกับอันตรายต่าง ๆ มากมาย

**การดำเนินเรื่อง**
พริกขี้หนูสีรุ้งดำเนินเรื่องด้วยภาพและถ้อยคำที่น้อย การดำเนินเรื่องค่อนข้างช้าซึ่งเป็นลักษณะเฉพาะของงานของ มิซึรุ อาดาจิ เนื้อเรื่องต่าง ๆ มีความหลากหลาย แต่ก็บ่งบอกถึงวัฒนธรรมของญี่ปุ่นมากมายในอดีต แม้ผู้เขียนจะยืนยันว่าไม่ใช่สถานที่ใด ๆ บนโลกก็ตาม และการวาดแบบมีมุมที่เป็นเอกลักษณ์ เหมือนกับว่าเราได้ดูหนังที่มุมกล้องดี ๆ ซักเรื่องหนึ่ง

**ความหมายของคำ**
ชื่อต่าง ๆ ของตัวละคร เป็นการเล่นคำในภาษาญี่ปุ่น ทุกคำจะมีความหมายเป็นเครื่องเทศทั้งหมด โตการาชิ (Tōgarashi) เป็นเครื่องปรุงของญี่ปุ่นที่ทำจากพริกป่น ชิจิมิ (Shichimi) (ซึ่งเขียนในแบบโรมันเป็น สิจิมิ - Sichimi) ก็เป็นโตการาชิอีกชนิดหนึ่งเช่นกัน ส่วนคำว่า "นิจิ อิโระ" (Niji iro) มีความหมายว่า "สีรุ้ง"

**ตัวละคร**

**ตัวละครหลัก**
 โกมะ (พี่ชายใหญ่) อายุ 22 ปี เป็นพี่คนโตของบ้าน บุคลิกเป็นคนร่าเริง มีอารมณ์ขันได้ตลอดเวลา แม้จะไม่มีวิทยายุทธเหมือนพี่น้องคนอื่น แต่ก็เป็นที่พึ่งของน้อง ๆ ได้ในบางครั้ง- อาซาจิโร่ (พี่สอง) อายุ 20 ปี พี่รองที่ในตอนครึ่งแรกของเรื่องไม่เคยปรากฏตัวเลย เพราะชอบเดินทางไปท่องเที่ยวตามที่ต่าง ๆ มีฝีมือดาบเป็นเลิศที่สุดในหมู่พี่น้อง- หลวงพี่เคชิ (พี่สาม) อายุ 18 ปี ที่เรียกว่าหลวงพี่เพราะเคชิได้บวชเป็นพระ แต่ทว่าฝีมือการต่อสู้และวิทยายุทธของเขาร้ายกาจมาก- ชิจิมิ (น้องสี่) อายุ 15 ปี เกิดในตระกูลนักดับเพลิง มีวิชาตัวเบาและวิชานินจายอดเยี่ยม แต่นิสัยเป็นคนใจดีและสุภาพ- นาทาเนะ (หญิงใหญ่) อายุ 13 ปี ผู้หญิงเพียงคนเดียวในหมู่พี่น้องทั้งเจ็ด นิสัยห้าวไม่เกรงกลัวอะไร เคารพและนับถืออาซาจิโร่เป็นที่สุด- จิมบิ (น้องห้า) อายุ 10 ปี แม้จะไม่มีวิทยายุทธเหมือนกับพี่น้องคนอื่น แต่จิมบิเป็นเด็กอัจฉริยะ ชอบประดิษฐ์ของมหัศจรรย์อยู่เสมอ และใช้ประโยชน์ได้ดีเสียด้วย- ซันโช (น้องหก) อายุ 3 ปี น้องเล็กคนสุดท้อง ซนและไร้เดียงสา แต่เก่งกาจวิชานินจามาก

**ตัวละครอื่น ๆ**
# ฮิโกะโระกุ เจ้าของบ้านคาราคุริ นางายะ
# คาโย่จัง
# โชกุนอากิมิสึ
# เจ้าหญิงโคโตะ

**เกร็ด**
 ชื่อภาษาญี่ปุ่นของเรื่องนี้ แปลเป็นไทยได้ว่า "พริกสีรุ้ง" (หรือพริกป่นสีรุ้ง) ส่วนในการตีพิมพ์ฉบับภาษาไทย เคยเห็นใช้อยู่ 2 ชื่อคือ "พริกขี้หนูสีรุ้ง" และ "7 สี 7 แสบ"- ตัวละครและหลายฉากในเรือง ได้แรงบันดาลใจมาจากเรื่อง ซามูไรพ่อลูกอ่อน
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง‎
ปางขอฝน

ไฟล์:Phra Kandhararasadara.jpg|thumb|150px|ปางขอฝน ประทับนั่ง: พระคันธารราษฎร์ วัดพระศรีรัตนศาสดาราม
ไฟล์:พระพุทธมหาเมตตาประชาไทยไตรโลกนาถคันธารราฐอนุสรณ์.png|thumb|150px|ปางของฝน ประทับยืน: พระพุทธมหาเมตตาประชาไทยไตรโลกนาถคันธารราฐอนุสรณ์
ปางขอฝน เป็นพระพุทธรูปอยู่ในพระอิริยาบถประทับนั่งขัดสมาธิ ทรงผ้าวัสสิกสาฎก (ผ้าอาบน้ำฝน) พระหัตถ์ขวายกขึ้นเป็นกิริยากวัก แบพระหัตถ์ซ้ายวางอยู่บนพระชานุ (เข่า) บางแบบวางอยู่บนพระเพลา (ตัก) ทรงผ้าวัสสิกสาฎก 
สำหรับพระอิริยาบถประทับยืน พระหัตถ์ขวายกขึ้นเป็นกิริยากวัก แสดงอาการขอฝน พระหัตถ์ซ้ายหงายรองรับน้ำฝน ซึ่งแตกต่างจากปางประทานพรซึ่งพระหัตถ์อีกข้างของพระองค์จะมิได้อยู่ในลักษณะหงายรองรับน้ำฝน แต่จะอยู่ในลักษณะปล่อยข้างกาย

**ประวัติ**
ในสมัยหนึ่งนครสาวัตถี แคว้นโกศล เกิดความแห้งแล้ง ฝนฟ้าไม่ตกต้องตามฤดูกาล พืชผลได้รับความเสียหาย ประชาชนขาดแคลนน้ำอุปโภคบริโภค สระโบกขรณี (สระบัว) ภายในพระเชตวันมหาวิหารก็แห้งขอดติดก้นสระ พระพุทธเจ้า มีพระประสงค์จะอนุเคราะห์แก่มหาชน พระพุทธองค์ทรงผ้าวัสสิกสาฎก (ผ้าอาบน้ำฝน) แล้วเสด็จไปประทับ ณ บันไดสระ ยกพระหัตถ์ขวาขึ้นกวักเรียกฝน พระหัตถ์ซ้ายรองรับน้ำฝน ทันใดนั้นบังเกิดมหาเมฆตั้งเค้าขึ้นพร้อมกัน ในทุกทิศานุทิศ ด้วยพุทธานุภาพและพระมหากรุณาต่อสรรพสัตว์ทั้งหลาย ฝนได้ตกลงมาเป็นอัศจรรย์

**ความเชื่อและคตินิยม**
 เป็นพระพุทธรูปประจำเดือนห้า- เป็นพระพุทธรูปประจำพระราชพิธีพิรุณศาสตร์ พระราชพิธีพืชมงคลจรดพระนังคัลแรกนาขวัญ

**อ้างอิง**
 สมเด็จพระเจ้าบรมวงศ์เธอ กรมพระยาดำรงราชานุภาพ. ตำนานพุทธเจดีย์. ธนบุรี  :  ศิลปาบรรณาคาร โรงพิมพ์รุ่งวัฒนา,  2513.- เรื่องพระพุทธรูปปางต่างๆ หลวงบริบาลบุรีรัตน์ และนายเกษมบุญศรี (พระบาทสมเด็จพระเจ้าอยู่หัวพระกรุณาโปรดเกล้าฯ ให้พิมพ์ขึ้นเพื่อพระราชทานในงานพระราชกุศลราชคฤหมงคลขึ้นพระตำหนักจิตรลดารโหฐาน เมื่อวันที่ 31 ตุลาคม พ.ศ. 2500)- สกุลศิลปพระพุทธรูปในประเทศไทย อาจารย์จิตร บัวบุศย์- ศิลปในประเทศไทย ศาสตราจารย์ หม่อมเจ้าสุภัทรดิศ ดิสกุล

ขอฝน
ปางปฐมบัญญัติ

พระพุทธรูปปางปฐมบัญญัติ ณ วัดพระปฐมเจดีย์ราชวรมหาวิหาร
ปางปฐมบัญญัติ เป็นพระพุทธรูปอยู่ในอิริยาบถประทับนั่งขัดสมาธิ ยกฝ่าพระหัตถ์ทั้งสองข้างตะแคงยื่นออกไปข้างหน้า

**ประวัติ**
ในสมัยที่พระพุทธเจ้าทรงประทับอยู่ที่นครเวสาลี สุทินกลันทบุตรได้ฟังพระธรรมเทศนาจากพระพุทธเจ้า บังเกิดความเลื่อมใสจึงทูลขอบรรพชาอุปสมบท แต่พระพุทธองค์ไม่ทรงประทานให้เพราะจะต้องขออนุญาตจากมารดาบิดาเสียก่อน สุทินจึงกลับไปที่บ้านไปขออนุญาตจากมารดาบิดาให้บรรพชาอุปสมบทแต่มารดาบิดามิยินยอมให้เพราะสุทินเป็นบุตรชายเพียงคนเดียวที่จะต้องมาดูแลสมบัติของตระกูล แม้จะอ้อนวอน 3 ครั้งก็ไม่ยินยอมเช่นกัน สุทินจึงนอนลงกับพื้นอดอาหารเป็นเวลา 7 วัน มารดาบิดาได้อ้อนวอนให้ล้มความตั้งใจแต่กลับไม่ยอม พวกเพื่อน ๆ มาอ้อนวอนแล้วก็ไม่ยอมอีก พวกเพื่อน ๆจึงอ้อนวอนมารดาบิดาของสุทินยินยอมให้สุทินอุปสมบทโดบให้เหตุผลว่า ถ้าสุทินไม่ได้บวชก็จะต้องตายเป็นแน่แท้ แต่ถ้ายินยอมให้สุทินอุปสมบทแล้วเกิดไม่ยินดีในพรหมจรรย์ก็จะลาสิกขาบทออกมาเอง  มารดาบิดาจึงยินยอมในที่สุด สุทินก็ดีใจจึงลุกขึ้นจากพื้น อาบน้ำและทานอาหาร จากนั้นก็ไปเข้าเฝ้าทูลขอบรรพชาอุปสมบทจากพระพุทธองค์ เมื่อบวชแล้วจึงประพฤติปฏิบัติอย่างเคร่งครัดอยู่ที่วัชชีคาม 
ต่อมาบิดามารดาต้องการให้พระสุทินลาสิกขาออกมาเพื่อดูแลสมบัติของตระกูล พระสุทินยังยินดีในพรหมจรรย์ บิดามารดาจึงออกอุบายต่าง ๆเ พื่อให้พระสุทินลาสิกขาออกมา เช่น เอาทรัพย์สมบัติมาล่อ นำภรรยาเก่ามาแต่งตัวสวย ๆ ให้พระสุทินเกิดหลงใหลแต่ไม่สำเร็จ ต่อมามารดาพระสุทินได้รอให้ภรรยาเก่าของพระสุทินมีระดู (ประจำเดือน) ซึ่งกำหนดจะมีบุตร จึงพางนางไปหาพระสุทินที่ป่ามหาวัน นิมนต์ให้ลาสิกขาแต่พระสุทินก็ไม่ยินยอมอีก  มารดาจึงขอพืชพันธุ์ไว้สืบสกุลเพราะหากไม่มีผู้สืบสกุล ทรัพย์สินทั้งหมดจะถูกยึดตามธรรมเนียมของแคว้นวัชชี พระสุทินจึงคิดว่าพอทำได้เพราะไม่มีการบทบัญญัติสิกขาห้ามเสพเมถุน จึงได้ร่วมประเวณีกับภรรยาเก่าตามคำขอร้องและได้บุตรชายคนหนึ่งเรียกว่า เจ้าพืช ภรรยาของพระสุทินจึงถูกเรียกว่า มารดาของเจ้าพืช  ต่อมาในภายหลังทั้งสองมารดาลูกก็ได้ออกบวชจนบรรลุเป็นพระอรหันต์ 
ต่อมาพระสุทินเกิดรู้สึกไม่สบายใจจึงเล่าความจริงให้ภิกษุทั้งหลายทราบ ภิกษุทั้งหลายก็ติเตียนพระสุทินและนำความกราบทูลแก่พระพุทธองค์  เมื่อความทราบถึงพระพุทธองค์ จึงทรงเรียกประชุมสงฆ์ ทรงไต่สวนกับพระสุทิน พระสุทินก็ยอมรับ พระพุทธองค์ก็ทรงติเตียนพระสุทินเป็นอย่างมาก(ทรงเรียกพระสุทินอย่างแรงด้วยคำว่า โมฆะบุรุษ) ที่ทำกรรมที่ไม่สมควรอย่างยิ่งแก่สมณะ จึงทรงบัญญัติสิกขาบทว่า "ภิกษุเสพเมถุนต้องอาบัติปาราชิกคือขาดจากความเป็นภิกษุทันที" นับเป็นปฐมบัญญัติ คือ ข้อแรกในพระวินัยของพระภิกษุ การประพฤติของพระสุทินสมัยนั้นถือว่ายังไม่ขาดจากความเป็นภิกษุ พระพุทธองค์ไม่ทรงเอาผิด เพราะยังมิได้มีสิกขาบทห้ามไว้ แต่ทรงเอาไว้เป็นอาทิกัมมิกะซึ่งหมายถึง ผู้ก่อเป็นเหตุทำให้บัญญัติสิกขาบท เป็นตัวอย่างไว้เพื่อไม่ให้เป็นเยี่ยงอย่าง แต่ถ้าภิกษุใดทำเช่นนี้อีก ถือว่าปาราชิก ขาดจากความเป็นภิกษุทันที

**ความเชื่อและคตินิยม**
 เป็นพระพุทธรูปประจำปีวอก

**อ้างอิง**
 สมเด็จพระเจ้าบรมวงศ์เธอ กรมพระยาดำรงราชานุภาพ. ตำนานพุทธเจดีย์. ธนบุรี  :  โรงพิมพ์รุ่งวัฒนา,  2513.- เรื่องพระพุทธรูปปางต่างๆ หลวงบริบาลบุรีรัตน์ และนายเกษมบุญศรี (พระบาทสมเด็จพระเจ้าอยู่หัวพระกรุณาโปรดเกล้าฯ ให้พิมพ์ขึ้นเพื่อพระราชทานในงานพระราชกุศลราชคฤหมงคลขึ้นพระตำหนักจิตรลดารโหฐาน เมื่อวันที่ 31 ตุลาคม พ.ศ. 2500)- สกุลศิลปพระพุทธรูปในประเทศไทย อาจารย์จิตร บัวบุศย์- ศิลปในประเทศไทย ศาสตราจารย์ หม่อมเจ้าสุภัทรดิศ ดิสกุล

หมวดหมู่:ปางพระพุทธรูป
ปางปลงกรรมฐาน

พระพุทธรูปปางปลงกรรมฐาน หรือ ปางชักผ้าบังสุกุล ณ วัดพระปฐมเจดีย์ราชวรมหาวิหาร
ปางปลงกรรมฐาน เป็นพระพุทธรูปอยู่ในอิริยาบถประทับยืน พระหัตถ์ซ้ายทรงธารมะกร (ไม้เท้า) ยื่นพระหัตถ์ขวาออกไปข้างหน้า ทอดพระเนตรลงเบื้องต่ำ เป็นกิริยาชักผ้าบังสุกุล บางแบบพระหัตถ์ซ้ายห้อยลงทาบที่พระเพลา (ตัก)  หรือเรียกอีกอย่างว่าปางชักผ้าบังสุกุล

**ประวัติ**
ครั้งหนึ่งพระพุทธเจ้า มีพระประสงค์จะนำผ้าขาวที่ห่อศพมาซักย้อมเป็นผ้าสังฆาฏิ จึงเสด็จไปพิจารณาปฏิกูลสัญญา แล้วทรงชักผ้าบังสุกุลและนำมาซักตากให้หมดกลิ่นซากศพ แล้วเย็บเป็นจีวร ในพุทธประวัติเล่าว่าท้าวสักกเทวราชเสด็จลงมาช่วยทำจีวร ตักแต่ซัก ตาก และเย็บเสร็จภายในคืนเดียว ผ้าจีวรผืนนี้พระพุทธองค์ทรงนำมาทำผ้าสังฆาฏิ ภายหลังได้ประทานผ้าผืนนี้แก่พระมหากัสสปะ ผู้เป็นเอตทัคคะด้านถือธุดงค์

**ความเชื่อและคตินิยม**
 เป็นพระพุทธรูปประจำเดือนอ้าย- เป็นพระพุทธรูปประจำรัชกาลสมเด็จพระเพทราชา

**อ้างอิง**
 สมเด็จพระเจ้าบรมวงศ์เธอ กรมพระยาดำรงราชานุภาพ. ตำนานพุทธเจดีย์. ธนบุรี  :  โรงพิมพ์รุ่งวัฒนา,  2513.- เรื่องพระพุทธรูปปางต่างๆ หลวงบริบาลบุรีรัตน์ และนายเกษมบุญศรี (พระบาทสมเด็จพระเจ้าอยู่หัวพระกรุณาโปรดเกล้าฯ ให้พิมพ์ขึ้นเพื่อพระราชทานในงานพระราชกุศลราชคฤหมงคลขึ้นพระตำหนักจิตรลดารโหฐาน เมื่อวันที่ 31 ตุลาคม พ.ศ. 2500)- สกุลศิลปพระพุทธรูปในประเทศไทย อาจารย์จิตร บัวบุศย์- ศิลปในประเทศไทย ศาสตราจารย์ หม่อมเจ้าสุภัทรดิศ ดิสกุล

หมวดหมู่:ปางพระพุทธรูป
ปางอธิษฐานเพศบรรพชิต

ปางอธิษฐานเพศบรรพชิต เป็นพระพุทธรูปอยู่ในอิริยาบถประทับนั่งขัดสมาธิ พระหัตถ์ซ้ายหงายบนพระเพลา (ตัก) พระหัตถ์ขวายกขึ้น ตั้งฝ่าพระหัตถ์เสมอพระอุระ (อก) เบนฝ่าพระหัตถ์ไปทางซ้าย อันเป็นกิริยาสำรวมจิตอธิษฐานเพศบรรพชิต

**ประวัติ**
เมื่อพระโพธิสัตว์เจ้าชายสิทธัตถะเสด็จออกพ้นเขตกรุงกบิลพัสดุ์จนมาถึงฝั่งแม่น้ำอโนมา จึงเสด็จลงจากหลังม้า ประทับเหนือหาดทรายริมฝั่งแม่น้ำ รับสั่งแก่นายฉันนะว่า พระองค์จักบรรพชาถือเพศเป็นบรรพชิต ณ ที่นี้ ให้นำเครื่องประดับและม้ากัณฐกะกลับพระนคร เจ้าชายสิทธัตถะทรงตั้งพระทัยว่า เมื่อได้ตรัสรู้เป็นพระสัมมาสัมพุทธเจ้าแล้ว จะเสด็จกลับมาเทศนาโปรดพระประยูรญาติ

**ความเชื่อและคตินิยม**
 เป็นพระพุทธรูปประจำปีเถาะ

**อ้างอิง**
 สมเด็จพระเจ้าบรมวงศ์เธอ กรมพระยาดำรงราชานุภาพ. ตำนานพุทธเจดีย์. ธนบุรี  :  โรงพิมพ์รุ่งวัฒนา,  2513.- เรื่องพระพุทธรูปปางต่างๆ หลวงบริบาลบุรีรัตน์ และนายเกษมบุญศรี (พระบาทสมเด็จพระเจ้าอยู่หัวพระกรุณาโปรดเกล้าฯ ให้พิมพ์ขึ้นเพื่อพระราชทานในงานพระราชกุศลราชคฤหมงคลขึ้นพระตำหนักจิตรลดารโหฐาน เมื่อวันที่ 31 ตุลาคม พ.ศ. 2500)- สกุลศิลปพระพุทธรูปในประเทศไทย อาจารย์จิตร บัวบุศย์- ศิลปในประเทศไทย ศาสตราจารย์ หม่อมเจ้าสุภัทรดิศ ดิสกุล

หมวดหมู่:ปางพระพุทธรูป
ม้านิลมังกร

ม้านิลมังกร สัตว์ประหลาดในวรรณคดีไทยเรื่องพระอภัยมณี ตามจินตนาการของสุนทรภู่ เป็นพาหนะของสุดสาคร โดยสุนทรภู่ได้รจนาถึงลักษณะของม้านิลมังกรไว้ว่า
พระนักสิทธิ์พิศดูเป็นครู่พักหัวร่อคักรูปร่างมันช่างขัน
เมื่อตัวเดียวเจียวกลายเป็นหลายพันธุ์กำลังมันมากนักเหมือนยักษ์มาร
กินคนผู้ปูปลาหญ้าใบไม้มันทำได้หลายเล่ห์อ้ายเดรฉาน
เขี้ยวเป็นเพชรเกล็ดเป็นนิลลิ้นเป็นปานถึงเอาขวานฟันฟาดไม่ขาดรอน
เจ้าได้ม้าพาหนะตัวนี้ไว้จะพ้นภัยภิญโญสโมสร
ให้ชื่อว่าม้านิลมังกรจงถาวรพูนสวัสดิ์แก่นัดดา
โดยที่สุนทรภู่แต่งให้ม้านิลมังกร ปรากฏตัวครั้งแรกที่ชายหาด เกาะแก้วพิสดาร และสุดสาครไปพบเข้า  เป็นสัตว์ดุร้าย มีอิทธิฤทธิ์ปาฏิหาริย์ต่าง ๆ สุนทรภู่ได้ให้รายละเอียดความเป็นมาของสัตว์ประหลาดนี้ โดยแต่งให้พระโยคีหรือพระฤๅษีแห่งเกาะแก้วพิสดาร ได้รับฟังคำบอกเล่าของสุดสาครแล้วเพ่งดูทางใน จึงรู้ถึงที่มาของสัตว์ประหลาดนี้ ว่า
พระทรงศีลยินสุดสาครบอก          นึกไม่ออกอะไรกัดหรือมัจฉา
จึงเล็งญาณฌานชิดด้วยฤทธา         ก็รู้ว่าม้ามังกรสมจรกัน
ครั้นลูกมีศีรษะมันเหมือนพ่อ            ตัวตีนต่อจะเหมือนแม่ช่างแปรผัน
หางเป็นนาคมาข้างพ่อมันต่อพันธุ์    พระนักธรรม์แจ้งกระจ่างด้วยทางฌาน
จึงนึกว่าม้านี้มันมีฤทธิ์                     จำจะคิดจับไว้ให้พระหลาน
ได้ตามติดบิตุรงค์พบวงศ์วาน           สิทธาจารย์ดีใจจึงไขความ
ม้าตัวนี้ดีจ้านเจียวหลานเอ๋ย             เป็นกะเทยเขี้ยวเพชรไม่เข็ดขาม
จับไว้ขี่มีสง่ากล้าสงคราม                 จะได้ตามบิตุเรศไปเขตคัน
กล่าวคือ สัตว์ประหลาดนี้เป็นลูกผสม เกิดจากการผสมพันธุ์ระหว่างม้า (แม่) กับมังกร (พ่อ) ลูกที่ออกมาเป็นครึ่งม้าครึ่งมังกร ส่วนหัวเป็นมังกรเหมือนพ่อ ส่วนตัวจนถึงขาเป็นม้าเหมือนแม่ มีหางนาค และเป็นกะเทย (สุนทรภู่น่าจะได้ความคิดมาจากการผสมข้ามพันธุ์ม้ากับลา ทำให้ได้ลูกออกมาเป็นล่อ ซึ่งจะไม่สามารถสืบพันธุ์ต่อได้)
พระโยคีได้สอนมนต์ให้สุดสาครใช้กำราบม้ามังกร รวมทั้งให้ไม้เท้าวิเศษของตนไปใช้ต่อสู้กับม้ามังกรด้วย ในที่สุด ม้านิลมังกร ก็ถูกปราบจนเชื่องกลายเป็นสัตว์พาหนะของสุดสาคร และเป็นสัตว์เลี้ยงที่ซื่อสัตย์ภักดีต่อนาย จากการมาช่วยสุดสาครที่ตกหน้าผาจากการทำร้ายของชีเปลือย
ลักษณะของม้านิลมังกร  ตัวเป็นม้าหัวเป็นมังกร หางเหมือนนาค ลำตัวเป็นเกล็ดสีดำแวววาว เหมือนดั่งชื่อ กินอาหารได้หลายอย่าง สันนิษฐานว่า สุนทรภู่จินตนาการมาจากกิเลนของจีน ในวรรณคดีของจีนเรื่องต่าง ๆ ที่เข้าสู่ประเทศไทยแล้วในเวลานั้น เช่น ไซ่ฮั่น เพราะไม่ปรากฏสัตว์ลักษณะเช่นนี้ในความเชื่อหรือวรรณคดีเรื่องใดของไทยมาก่อน
ปัจจุบัน ม้านิลมังกรใช้เป็นทั้งสัญลักษณ์และฉายาของสโมสรระยองเอฟซี สโมสรฟุตบอลในระดับไทยลีกดิวิชัน 1

**อ้างอิง**
  ม้านิลมังกร (พระอภัยมณี)
หมวดหมู่:ตัวละครในพระอภัยมณี
หมวดหมู่:สัตว์ในวรรณคดีไทย
ภาษาระบบโครงสร้างพื้นฐานภาษาร่วม

ภาษาระบบโครงสร้างพื้นฐานภาษาร่วม (CLI languages) เป็นภาษาโปรแกรม ที่พัฒนาตามหลักการโครงสร้างพื้นฐานภาษาร่วม ภาษาส่วนใหญ่เหล่านี้จะคอมไพล์ไปเป็น Common Intermediate Language (CIL) ซึ่งจะสามารถทำงานได้บนรันไทม์ภาษาร่วม ซึ่งมีให้ใช้ใน ดอตเน็ตเฟรมเวิร์ก ดอตเน็ต และโมโน บางภาษาเหล่านี้อาจจำเป็นต้องใช้ Dynamic Language Runtime (DLR) ร่วมด้วย

**ภาษาระบบโครงสร้างพื้นฐานภาษาร่วมตัวหลักๆ**

**ภาษาปัจจุบัน**
 Ada for .Net: ภาษา Ada สนับสนุนรูปแบบการเขียนโปรแกรมที่หลากหลาย (multi-paradigm) โฟกัสที่ความปลอดภัยของโค้ด การดูแลรักษาได้ และความถูกต้อง - C# เป็นภาษาระบบโครงสร้างพื้นฐานภาษาร่วมที่แพร่หลายที่สุด  - C++/CLI เป็นเวอร์ชันหนึ่งของภาษาซีพลัสพลัส - ClojureCLR เป็นการพอร์ตภาษา Clojure ไปยังโครงสร้างพื้นฐานภาษาร่วม, เป็นส่วนหนึ่งของโครงการ Clojure.- Component Pascal เป็นสำเนียงหนึ่งของภาษา Oberon- Eiffel เป็นภาษาโปรแกรมเชิงวัตถุล้วนๆ ที่โฟกัสตรงที่คุณภาพของซอฟต์แวร์ และมีคุณสมบัติออกแบบด้วยสัญญา (design by contract)- F# เป็นภาษาที่สนับสนุนรูปแบบการเขียนโปรแกรมที่หลากหลาย  สามารถใช้งานกับ OCaml ได้- F*: ภาษาเอฟสตาร์นั้นมีพื้นฐานมาจากภาษาเอฟชาร์ป- IronPython เป็นภาษาระบบโครงสร้างพื้นฐานภาษาร่วมของภาษาไพทอน- IronScheme- Oxygene- PascalABC.NET- PeachPie เป็นคอมไพเลอร์จากภาษาพีเฮชพีไปยังดอตเน็ตเฟรมเวิร์กและดอตเน็ต- PowerBuilder- RemObjects Mercury- Small Basic- Silverfrost FTN95- Swift- Synergy DBL .NET - Team Developer- VB.NET- Visual COBOL - PowerShell- XSharp มีพื้นฐานมาจากภาษา xBase 

**ภาษาที่ถูกทิ้งร้างแล้ว**
A#
*Axum
*Boo เป็นภาษาที่ได้แรงบันดาลใจมาจากภาษาไพทอน
*Cobra
*Fantom
*GrGen.NET
*IronRuby- J# เป็นภาษาจาวาที่รองรับโครงสร้างพื้นฐานภาษาร่วม ถูกทิ้งร้างตั้งแต่ปี พ.ศ. 2558- JScript .NET- Managed JScript- Managed Extensions for C++- Niecza- Nemerle เป็นภาษาที่สนับสนุนรูปแบบการเขียนโปรแกรมที่หลากหลาย เช่นเดียวกับ C#, OCaml และ Lisp- Phalanger เป็นการสร้างภาษาพีเฮชพีที่มีส่วนขยายสำหรับASP.NET ตอนหลังพัฒนาต่อไปเป็น PeachPie- UnityScript เป็นภาษาคล้ายภาษาจาวาสคริปต์ไว้ใช้กับเอนจิ้นเกมยูนิตี้ ภาษานี้ถูกทิ้งร้างเนื่องจากเอนจิ้นยูนิตี้เปลี่ยนไปใช้ภาษาซีชาร์ป

**อ้างอิง**

**ดูเพิ่ม**
 ดอตเน็ตเฟรมเวิร์ก
หมวดหมู่:ดอตเน็ตเฟรมเวิร์ก
หมวดหมู่:ภาษาระบบโครงสร้างพื้นฐานภาษาร่วม
96

96 (เก้าสิบหก) เป็นจำนวนธรรมชาติที่อยู่ถัดจาก 95 (เก้าสิบห้า) และอยู่ก่อนหน้า 97 (เก้าสิบเจ็ด)

**คำเติมนำหน้า**
 ภาษากรีก - hexaenneaconta-- ภาษาละติน - sexnoveginti-

**ความหมาย**
 96 เป็นเลขอะตอมของ คูเรียม

**ในทางคณิตศาสตร์**
หมวดหมู่:จำนวนเต็ม
เขาอากองกากัว

อากองกากัว (Aconcagua) ตั้งอยู่ในประเทศอาร์เจนตินา เป็นยอดเขาที่ตั้งอยู่บนเทือกเขาแอนดีสที่มีแนวยาวที่สุดในโลก ใกล้เขตติดต่อพรมแดนประเทศชิลี มีความสูง 6,959 เมตร ซึ่งเป็นยอดเขาที่สูงที่สุดในทวีปอเมริกาใต้และเคยเป็นแหล่งที่อยู่ของชนเผ่าต่าง ๆ แล้ว ยังมีเมืองลอยฟ้าอันเป็นโบราณสถานสำคัญอีกด้วย
คนไทยที่สามารถพิชิตยอดเขาอากองกากัวสำเร็จเป็นคนแรกคือ วิทิตนันท์ โรจนพานิช ส่วนหญิงไทยที่สามารถพิชิตยอดเขาอากองกากัวสำเร็จเป็นคนแรกคือ นภัสพร ชำนาญสิทธิ์ ซึ่งสามารถพิชิตยอดเขาได้เมื่อวันที่ 10 ธันวาคม พ.ศ. 2560

**ดูเพิ่ม**
 เขาโอโฆสเดลซาลาโด

**อ้างอิง**
อากองกากัว
หมวดหมู่:เซเวนซัมมิตส์
หมวดหมู่:ภูเขาในประเทศอาร์เจนตินา
หมวดหมู่:จุดสูงสุดของประเทศ
ผีตาโบ๋

ผีตาโบ๋ คือ ผีที่มีลักษณะเป็นหัวกะโหลก ไม่มีลูกตา หรือผลุบหายเข้าไปในเบ้าตา เคยนำมาสร้างเป็นภาพยนตร์มาก่อน ซึ่งในขณะนั้น นำแสดงโดยพอเจตน์ แก่นเพชร และเนาวรัตน์ ยุกตะนันท์ กำกับการแสดงโดยเสน่ห์ โกมารชุน
หมวดหมู่:ผีไทย
นั่งร้าน

นั่งร้าน รอบตัวอาคาร สำหรับในงานก่อสร้าง
นั่งร้าน เป็นโครงสร้างชั่วคราวใช้ในงานก่อสร้างและซ่อมแซม ใช้สำหรับให้ช่างก่อสร้างปีนขึ้นไปที่สูง และเหยียบขึ้นไปเพื่อทำงาน รวมถึงใช้ในการวางสิ่งของที่จำเป็น และเมื่อก่อสร้าง ซ่อมแซมงานเสร็จ จะเก็บนั่งร้านออกทันที ไม่มีการเก็บนั่งร้านไว้
วัสดุที่ใช้ทำนั่งร้านมีความหลากหลายขึ้นอยู่กับสภาพแวดล้อมและงบประมาณ โดยนั่งร้านที่นิยมใช้จะสร้างจากเหล็กท่อ และมีแผ่นไม้วางพาดสำหรับวางยืน ในขณะที่บางท้องที่อาจมีการใช้ไม้ไผ่ได้
ประเภทของนั่งร้านที่ใช้โดยทั่วไป แบ่งออกเป็น 6 ประเภท
# นั่งร้านไม้ไผ่
# นั่งร้านเสาเรียงเดี่ยว
# นั่งร้านเสาเรียงคู่
# นั่งร้านแบบใช้ท่อเหล็ก
# นั่งร้านแบบแขวน
# นั่งร้านชนิดเคลื่อนที่ได้
นั่งร้านแต่ละประเภทย่อมมีความเหมาะสมในการใช้งานเฉพาะอย่างตามสภาพการก่อสร้าง ผู้ใช้งานจะต้องเลือกประเภทให้เหมาะสมกับแต่ละงาน เพื่อความปลอดภัยในการใช้นั่งร้านควรพิจารณาดังนี้
# สภาพสถานที่ และความเหมาะสมกับสถานที่
# น้ำหนักบรรทุกที่ใช้งาน
# ความประหยัด
# ความสะดวกในการติดตั้ง และรื้อถอน

**มาตรฐานบังคับกระทรวงมหาดไทย**
ประกาศกระทรวงมหาดไทยฉบับนี้ ได้กำหนดสาระในเรื่อง การออกแบบนั่งร้าน การสร้างนั่งร้าน การใช้นั่งร้าน นั่งร้านมาตรฐาน การคุ้มครอง ความปลอดภัย มาตรฐานเกี่ยวกับอุปกรณ์คุ้มครองความปลอดภัย โดยมีสาระสำคัญดังนี้ 
การทำงานสูงเกิน 2 เมตรขึ้นไป ต้องสร้างนั่งร้าน 
กรณีไม่ปฏิบัติตามข้อกำหนดแบบ นั่งร้านมาตรฐาน ต้องจัดให้มีวิศวกรเป็น ผู้ออกแบบ และกำหนด รายละเอียดนั่งร้าน 
กรณีที่มีการใช้ลิฟท์ขนส่งวัสดุชั่วคราว ห้ามยึดโยงหอลิฟท์กับนั่งร้าน และต้องป้องกัน การกระแทกนั่งร้านระหว่างขนวัสดุขึ้น-ลง 
พื้นนั่งร้านต้องมีความกว้างไม่น้อยกว่า 35 เซนติเมตร 
ต้องทำราวกันตกสูงจากพื้นนั่งร้าน 0.90-1.10 เมตร โดยรอบๆ นอกนั่งร้าน 
ต้องจัดทำบันไดเพื่อใช้ขึ้น-ลงในนั่งร้าน 
ต้องจัดผ้าใบหรือวัสดุอื่นปิดคลุมโดยรอบๆ นอกนั่งร้าน 
ต้องมีแผงไม้หรือผ้าใบปิดคลุมส่วนที่กำหนดเป็นช่องทางเดินใต้นั่งร้าน 
กรณีมีการทำงานหลายๆ ชั้นพร้อมกัน ต้องจัดสิ่งป้องกันอันตรายต่อผู้ที่ทำงาน ในขั้นถัดลงไป 
กรณีพื้นนั่งร้านลื่นหรือมีพายุฝน ห้ามลูกจ้างทำงานบนนั่งร้าน 
กรณีติดตั้งนั่งร้านใกล้สายไฟที่ไม่มีฉนวนหุ้ม หรืออุปกรณ์ไฟฟ้า ต้องให้ดำเนินการ จัดให้มีการหุ้มฉนวนที่เหมาะสม 
ต้องจัดอุปกรณ์คุ้มครองความปลอดภัยส่วนบุคคลให้ลูกจ้างสวมใส่ตามประเภท ของงานตลอดเวลาการทำงาน 

**การแบ่งโหลดน้ำหนักคำนวณ**
การแบ่งโหลดของน้ำหนักคำนวณ- ต้องออกแบบคานและแปรเหล็กเพื่อรองรับไม้แบบและLive load ต่างๆสำหรับการเทคอนกรีตครับ - ถ่ายLoad ลงขานั่งร้าน ใช้หลักการเดียวกับดีไซด์เสาเหล็กครับ - ให้ใช้แคทตาล็อก จากทางซัพพรายเออร์ของนั่งร้านเป็นหลักเพื่อเช็คดูว่า นั่งร้านสามารถรับน้ำหนักได้เท่าไรต่อขา - ออกแบบ Cap Lock ระหว่างนั่งร้าน - อย่าลืมเผื่อ Live Load - อย่าลืมคำนวณความชะลูดของนั่งร้าน เช่นต่อนั่งร้านสูง 10 เมตรขึ้นไป - รวบรวมLoad ทั้งหมดที่จะเกิดขึ้น เช่น น้ำหนักนั่งร้าน+น้ำหนักคอนกรีต+น้ำหนักคนงาน+น้ำหนักเครื่องจักร แล้วนำมาใช้ประกอบการออกแบบพื้นที่จะรองรับชุดนั่งร้าน เช่น จะเทพื้นยื่นที่ชั้น 3 แต่ต้องตั้งนั่งร้านจากชั้น1เพื่อขึ้นไปรองรับพื้นยื่น จึงต้องดีไซด์พื้นชั้น 1 เผื่อการก่อสร้างเพื่อให้สามารถรองรับการทำงานในส่วนนี้ได้

**อ้างอิง**
   Advances in Mechanics of Structures and Materials by Yew-Chaye Loo, Sanaul H Chowdhury, Sam Fragomeni
abbtool.com
scaffoldthai.com/th/articles
thatchaiwoodtech.com date=2020-09-23 
https://www.kohinter.com/นั่งร้านjis-และอุปกรณ์ราคาโรงงาน ผลทดสอบนั่งร้านมาตรฐาน

**ดูเพิ่ม**
 ค้ำยัน- นั่งร้านสีฝุ่น
หมวดหมู่:การก่อสร้าง
โรงเรียนเทศบาล 4 (บ้านเชียงราย)

โรงเรียนเทศบาล 4 (บ้านเชียงราย) เป็นโรงเรียนตั้งอยู่ที่จังหวัดลำปาง

** ประวัติ**
โรงเรียนเทศบาล 4 (บ้านเชียงราย) ตั้งขึ้นเมื่อ พ.ศ. 2470 เปิดทำการสอนที่วัดเชียงราย ศูนย์กลางของชาวเชียงราย ที่อพยพมาตั้งถิ่นฐานกลายเป็นชุมชนบ้านเชียงราย เมื่อสมัยสร้างบ้านแปงเมืองตรงกับรัชกาลที่ 1 ซึ่งเป็นที่มาของวงเล็บ (บ้านเชียงราย) ท้ายชื่อโรงเรียนเทศบาล 4  เดิมเปิดทำการเรียนการสอนตั้งแต่ชั้นประถมศึกษาปีที่ 1 ถึงชั้นประถมศึกษาปีที่ 4 
*ต่อมาในปี พ.ศ. 2484 กระทรวงธรรมการได้โอนโรงเรียนให้เทศบาลนครลำปางรับดำเนินการเปิดสอน ขุนอุทานคดี นายกเทศมนตรีเมืองลำปางในขณะนั้น ได้ทำการย้ายโรงเรียนออกจากวัดเชียงรายมาตั้งอยู่ในที่ปัจจุบันนี้ โดยสร้างอาคารเรียนขึ้น 1 หลัง โรงอาหาร 1 หลัง ในที่ดินเนื้อที่ 6 ไร่ 86 ตารางวา โฉนดที่ดินเลขที่ 2986  สิ้นเงินค่าก่อสร้างในสมัยนั้นประมาณ 10,000 บาทเศษ และซื้อที่ดินเพิ่มเติมอีก 1 แปลง เนื้อที่ 7 ไร่ 23 ตารางวา โฉนดเลขที่ 3000 จากขุนหลวงศรีสมรรถการ รวมเนื้อที่ทั้งสิ้น 13 ไร่ 1 งาน 9 ตารางวา 
*หลังจากที่สงครามมหาเอเชียบูรพาสงบ ทางเทศบาลได้โอนโรงเรียนให้กระทรวงศึกษาธิการเปิดทำการสอน อีกเป็นเวลาหลายปี 
*จนถึงวันที่ 1 เมษายน พ.ศ. 2506 กระทรวงศึกษาธิการได้โอนโรงเรียนกลับมาให้เทศบาลเมืองลำปางรับไปดำเนินการ และทางโรงเรียนก็ได้ขยายการศึกษาเปิดทำการสอนถึงชั้นประถมศึกษาปีที่ 7
*พ.ศ. 2513 ทางเทศบาลได้งบประมาณจากทางกระทรวงมหาดไทย เป็นเงินจำนวน 1,250,000 บาท สร้างอาคารเรียนหลังใหม่ เป็นอาคารคอนกรีตเสริมเหล็ก 3 ชั้น 18 ห้องเรียน และเทศบาลได้อนุมัติเงินอีก 163,500 บาท สร้างโรงฝึกงาน 1 หลัง และบ้านพักครูใหญ่ 1 หลัง เป็นเงินจำนวน 60,000 บาท
*พ.ศ. 2521 ก่อสร้างอาคารเรียน 2 ชั้น ขนาด 12 ห้องเรียน ด้วยเงินอุดหนุนจากเทศบาล จำนวน 1,671,000 บาท 
*พ.ศ. 2534 ขยายการศึกษาจากระดับประถมศึกษา เปิดสอนถึงระดับมัธยมศึกษาตอนต้น ตามโครงการขยายโอกาสทางการศึกษา
*พ.ศ. 2536 รื้อโรงฝึกงาน และสร้างอาคารเรียนอนุบาล 3 ชั้น ขนาด 8 ห้องเรียน จากเงินงบประมาณของเทศบาล จำนวน 4,000,000 บาท
*พ.ศ. 2539 ปรับปรุงก่อสร้างอาคารเรียน 3 ชั้น โดยเงินงบประมาณจากเทศบาล จำนวน 1,450,000 บาท
*พ.ศ. 2540 ได้รับงบประมาณจากสำนักบริหารการศึกษาท้องถิ่น กรมการปกครอง กระทรวงมหาดไทย จำนวน 4,800,000 บาท และจากเทศบาลเมืองลำปางอนุมัติเงิน 7,200,000 บาท รวมเป็นเงิน 12,000,000 บาท เพื่อก่อสร้างอาคารเรียน 4 ชั้น ขนาด 18 ห้องเรียน แล้วเสร็จปี พ.ศ. 2541
*พ.ศ. 2543 ได้รับงบประมาณจากสำนักบริหารการศึกษาท้องถิ่น กรมการปกครอง กระทรวงมหาดไทย จำนวน 13,570,000 บาท เพื่อก่อสร้างอาคารเรียนอเนกประสงค์ 4 ชั้น แล้วเสร็จปี พ.ศ. 2544
*พ.ศ. 2550 ได้งบประมาณจากกรมส่งเสริมการปกครองท้องถิ่นกระทรวงมหาดไทยและงบประมาณจ่ายจากเงินสะสมของเทศบาลนครลำปาง เป็นเงิน 18,050,000  บาท  สร้างอาคารเรียนหลังใหม่  เป็นอาคารคอนกรีตเสริมเหล็ก  4  ชั้น  ขนาด  24  ห้องเรียน แล้วเสร็จการก่อสร้าง พ.ศ. 2552
เทศบาล 4 (บ้านเชียงราย)
เทศบาล 4 (บ้านเชียงราย)
หมวดหมู่:เทศบาลนครลำปาง
เอตทัคคะ

เอตทัคคะ หมายถึง ผู้ยอดเยี่ยมในทางใดทางหนึ่งเป็นพิเศษ เป็นตำแหน่งที่พระพุทธเจ้าได้ประทานแต่งตั้งให้พระสาวกของพระองค์ คือ ภิกษุ ภิกษุณี อุบาสก อุบาสิกา ผู้มีความรู้ความสามารถเด่นกว่าท่านอื่น ๆ ในด้านนั้น ๆ  และตำแหน่งเอตทัคคะแต่ละตำแหน่งทรงแต่งตั้งเพียงรูปเดียวท่านเดียวเท่านั้น ในแต่ละพุทธบริษัทแต่ละฝ่าย

**ประวัติ**
เอตทัคคะ นั้น คือ ตำแหน่งที่พระพุทธเจ้ายกย่องพุทธสาวก ว่า เป็นผู้ยอดเยี่ยมในทางใดทางใดหนึ่ง  เป็นผู้ประเสริฐสุด ตำแหน่ง เอตทัคคะ นี้ ย่อมได้โดยเหตุ 4 ประการคือ
# โดยเหตุเกิดเรื่อง (อัตถุปปัตติ) คือ  ได้แสดงความสามารถออกมาให้ปรากฏโดยสอดคล้องในเหตุการณ์หรือสถานการณ์นั้นๆ ที่เกิดขึ้น
# โดยการมาก่อน  (อาคมนะ) คือได้สร้างบุญสะสมในด้านนั้นมาตั้งแต่อดีตชาติพร้อมทั้งได้ตั้งจิตปรารถนาเพื่อได้ตำแหน่งเอตทัคคะนี้ด้วย
# โดยเป็นผู้ช่ำชองชำนาญ (จิณณวสี) คือได้เป็นผู้มีความเชี่ยวชาญเฉพาะเรื่องนั้นๆ เป็นพิเศษ 
# โดยเป็นผู้ยิ่งด้วยคุณ  (คุณาติเรก) คือมีความสามารถในเรื่องที่ทำให้ได้รับตำแหน่งเอตทัคคะเหนือกว่าผู้อื่นที่มีความสามารถอย่างเดียวกัน

**ผู้ที่เป็นเอตทัคคะ**
# เอตทัคคะ ฝ่ายพระภิกษุ มี 41 ท่าน เป็นพระอสีติมหาสาวกทั้งหมด 
# เอตทัคคะ ฝ่ายพระภิกษุณี มี 13 ท่าน 
# เอตทัคคะ ฝ่ายอุบาสก มี 10 ท่าน 
# เอตทัคคะ ฝ่ายอุบาสิกา มี 10 ท่าน

**พระภิกษุสงฆ์ที่เป็นเอตทัคคะ**

**พระภิกษุณีที่เป็นเอตทัคคะ**

**อุบาสกที่เป็นเอตทัคคะ**

**อุบาสิกาที่เป็นเอตทัคคะ**

**อ้างอิง**
 ชีวประวัติพุทธสาวก ประวัติพระอัจฉริยะมหาเถระเมื่อครั้งพุทธกาล เล่ม 1 จำเนียร ทรงฤกษ์, 2542, พิมพ์โดยสำนักปฏิบัติธรรมสวนแก้ว (สาขาวัดปากน้ำ), สำนักพิมพ์ธรรมสภา ISBN 974-7276-30-5

**แหล่งข้อมูลอื่น**
  เว็บไซต์ 84000-  เว็บไชต ธรรมะ เกตเวย์ date=2009-04-15 

หมวดหมู่:คำศัพท์ศาสนาพุทธ
ฟุตบอลทีมชาติคีร์กีซสถาน

ฟุตบอลทีมชาติคีร์กีซสถาน (Кыргыз Республикасынын улуттук курама командасы; Сборная Кыргызской Республики по футболу) เป็นทีมฟุตบอลตัวแทนจากประเทศคีร์กีซสถาน ภายใต้การดูแลของสหภาพฟุตบอลคีร์กีซ ทีมชาติคีร์กีซสถานเริ่มครั้งแรกภายหลังจากที่ประเทศคีร์กีซสถานได้แยกตัวออกจากสหภาพโซเวียต โดยเกมแรกแข่งกับทีมชาติอุซเบกิสถาน เมื่อวันที่ 23 สิงหาคม 2535 (ค.ศ. 1992) โดยในปี 2537 (ค.ศ. 1994) ได้เข้าร่วมกับฟีฟ่าและเอเอฟซี 
ทีมชาติคีร์กีซสถานนั้นยังไม่มีผลงานที่โดดเด่นในระดับโลก แต่ในปี 2549 (ค.ศ. 2006) ได้อันดับที่ 3 ในฟุตบอลเอเอฟซีแชลเลนจ์คัพ และในปี 2562 พวกเขาสามารถเข้าถึงรอบ 16 ทีมสุดท้ายในเอเชียนคัพ 2019

**ผลงาน**

**ฟุตบอลโลก**
 1930-1990 - ยังเป็นส่วนหนึ่งของฟุตบอลทีมชาติสหภาพโซเวียต- 1994 - ไม่ได้เข้าร่วม- 1998-2022 - ไม่ผ่านรอบคัดเลือก

**เอเชียนคัพ**
 1956-1990 - ยังเป็นส่วนหนึ่งของฟุตบอลทีมชาติสหภาพโซเวียต- 1996-2004 - ไม่ผ่านรอบคัดเลือก- 2007 - ไม่ได้เข้าร่วม- 2011 - ไม่ผ่านรอบคัดเลือก- 2015 - ไม่ผ่านรอบคัดเลือก- 2019 - รอบ 16 ทีมสุดท้าย- 2023 - 

**เอเอฟซีแชลเลนจ์คัพ**
 2006 - อันดับที่ 3- 2008 - ไม่ผ่านรอบคัดเลือก- 2010 - รอบแบ่งกลุ่ม- 2012 - ไม่ผ่านรอบคัดเลือก- 2014 - รอบแบ่งกลุ่ม

**เวสต์เอเชียนฟุตบอลแชมเปียนชิพ**
 2000 - รอบแรก- 2002-2007 - ไม่ได้เข้าร่วม

**อ้างอิง**

**แหล่งข้อมูลอื่น**
 Kyrgyzstan at FIFA.com- Kyrgyz FA ru
คีร์กีซสถาน
หมวดหมู่:ฟุตบอลในประเทศคีร์กีซสถาน
สมาคมการขนส่งทางอากาศระหว่างประเทศ

สมาคมการขนส่งทางอากาศระหว่างประเทศ (International Air Transport Association) หรือ ไออาตา (IATA) เป็นสมาคมการค้าของสายการบินโลกที่ก่อตั้งใน ค.ศ. 1945 ไออาตาได้รับการอธิบายเป็นการรวมกลุ่มเพื่อผูกขาดทางธุรกิจ เพราะนอกจากกำหนดมาตรฐานทางเทคนิคสำหรับสายการบินไออาตาแล้ว ทางสมาคมยังจัดการประชุมภาษีศุลกากรที่ทำหน้าที่เป็นเวทีสำหรับการกำหนดราคาด้วย
ทางไออาตารายงานว่า lc=yes ทางสมาคมมีสายการบิน 317 แห่ง รวมสายการบินหลัก จากกว่า 120 ประเทศ สมาชิกสายการบินของไออาตามีประมาณ 82% (2020) ของการจราจรทางอากาศ available seat miles ทั้งหมด ไออาตารองรับกิจกรรมของสายการบินและช่วยกำหนดนโยบายและมาตรฐานอุตสาหกรรม สำนักงานอยู่ที่มอนทรีออล ประเทศแคนาดา ส่วนสำนักงานฝ่ายบริหารอยู่ที่เจนีวา ประเทศสวิตเซอร์แลนด์

**จุดประสงค์**
สมาคมการขนส่งทางอากาศระหว่างประเทศ จัดตั้งขึ้นตามกฎหมายพิเศษของประเทศแคนาดา ปัจจุบันมีสายการบินเป็นสมาชิกมากว่า 112  สายการบิน มีหน้าที่หลักคือ
# อำนวยความสะดวกในการขนส่งผู้โดยสารและสินค้า เชื่อมโยงกันโดยถือตั๋วใบเดียวด้วยคุณภาพเท่าเทียมกัน
# ส่งเสริมด้านความปลอดภัย และการขนส่งทางอากาศอย่างประหยัด
# สนับสนุนการบินพาณิชย์ และร่างกฎระเบียบต่างๆ ของการขนส่งทางอากาศ
# ศึกษา และหาทางแก้ไขปัญหาที่เกี่ยวข้องกับอุตสาหกรรมการบิน
# กำหนดนโยบายเรื่องตั๋วโดยสาร ให้เป็นมาตรฐานทั้งในด้านราคา การชั่งน้ำหนัก การตรวจสอบสัมภาระ และการดูแลเอกสาร ให้เป็นมาตรฐานเดียวกันทั่วโลก
# ออก Tag Code สำหรับสายการบินทั่วโลก

**ดูเพิ่ม**
 รหัสสนามบิน IATA- ICAO- FAA

**อ้างอิง**

**แหล่งข้อมูลอื่น**
 NAME=
หมวดหมู่:องค์การระหว่างประเทศ
แม่แบบ:เหตุการณ์ปัจจุบัน/2549 พฤศจิกายน 27

*ม.ร.ว.ปรีดิยาธร เทวกุล รองนายกฯ และ รมว.คลัง ระบุ ครม.รัฐบาลทักษิณ ออกหวยบนดินขัดต่อ พ.ร.บ.สลากกินแบ่งรัฐบาล พ.ศ. 2517 และได้ยื่นข้อกล่าวหาต่อ ป.ป.ช.-คตส. ตรวจสอบและไต่สวนเอาผิดอดีตนายกฯ อดีต รมว.คลัง และบอร์ด ผอ.กองสลาก  (มติชน)
*พิเชษฐ์ กรุงเกตุ คว้าเหรียญทองวีลแชร์ 100 ม.ชาย ด้วยเวลา 14.76 วินาที ในการแข่งขันกีฬาคนพิการ เฟสปิกเกมส์ ครั้งที่ 9 ที่มาเลเซีย พร้อมกับทำลายสถิติโลกที่หนุ่มอเมริกันทำไว้ 14.78 วินาที เมื่อปี พ.ศ. 2541 ในพาราลิมปิกเกมส์ที่แอตแลนตา สหรัฐอเมริกา  (มติชน)
}
แม่แบบ:เหตุการณ์ปัจจุบัน/2549 พฤศจิกายน 28

*ครม. เห็นชอบยกเลิกกฎอัยการศึก 41 จังหวัด รวมทั้งกรุงเทพฯ และปริมณฑล และยังคงไว้ 35 จังหวัด ที่ยังมีความเคลื่อนไหวทางการเมือง  (กปส.)
*ครม. เห็นชอบ ยกเลิกมาตรการปิดปั๊มน้ำมันหลัง 4 ทุ่ม ตามที่กระทรวงพลังงานเสนอ เริ่มวันที่ 1 ธ.ค. นี้  เนื่องจากเห็นว่ามาตรการดังกล่าว ไม่สามารถแก้ปัญหาได้ จะใช้วิธีการรณรงค์ให้ประหยัดพลังงานแทน  (กปส.)
*ครม. มีมติให้กฤษฎีกาพิจารณาทบทวนข้อกฎหมาย หลังสำนักงานคณะกรรมการกฤษฎีกาเคยตีความว่า อย. ไม่มีอำนาจสั่งห้ามโฆษณาเครื่องดื่มแอลกอฮอล์ ซึ่งทำให้แผนการห้ามโฆษณา 24 ชม. ในวันที่ 3 ธ.ค. ต้องชะลอไว้ก่อน  (กปส.)
}
หมวดหมู่:ง้องแง้งกับเงอะงะและข้าคือวีเซิล

หมวดหมู่:การ์ตูนอเมริกัน
หมวดหมู่:การ์ตูนทีวีแอนิเมชัน
หมวดหมู่:รายการโทรทัศน์ช่องการ์ตูนเน็ตเวิร์ค
โรงเรียนพยัคฆภูมิวิทยาคาร

โรงเรียนพยัคฆภูมิวิทยาคาร เป็นโรงเรียนประจำอำเภอพยัคฆภูมิพิสัย จังหวัดมหาสารคาม เปิดการเรียนการสอนระดับมัธยมศึกษา สังกัดสำนักงานเขตพื้นที่การศึกษามัธยมศึกษามหาสารคาม สำนักงานคณะกรรมการการศึกษาขั้นพื้นฐาน กระทรวงศึกษาธิการ เครือข่ายพัฒนาคุณภาพการศึกษา สารคามใต้

**ประวัติโรงเรียน**
ป้ายทางเข้าโรงเรียน
ความเป็นมาการก่อตั้ง โรงเรียนพยัคฆภูมิวิทยาคารก่อตั้งเมื่อวันที่ 29 กรกฎาคม พ.ศ. 2511 สังกัดกองการมัธยมศึกษา กรมสามัญศึกษา เปิดทำการสอบระดับชั้นมัธยมศึกษาตอนต้น เมื่อวันที่ 2 กันยายน พ.ศ. 2511 โดยระยะแรกได้อาศัยอาคารเรียนของโรงเรียนพยัคฆภูมิพิสัย   ซึ่งเป็นโรงเรียนประถมศึกษาตอนปลาย กรมสามัญศึกษา เป็นสถานที่เรียนชั่วคราว
ในปี พ.ศ. 2511 ได้รับงบประมาณก่อสร้างอาคารเรียนแบบ  212  จำนวน  4  ห้องเรียน  1  หลัง ณ บริเวณที่ตั้ง โรงเรียนพยัคฆภูมิวิทยาคารในปัจจุบัน
วันที่ 16 พฤษภาคม 2512 ได้ย้ายมาเรียนที่โรงเรียนพยัคฆภูมิวิทยาคารโดยมี นายสุรศักดิ์  ภูมิภักดิ์ ศึกษาธิการอำเภอพยัคฆภูมิพิสัย รักษาการในตำแหน่งครูใหญ่เป็นคนแรก ต่อมา นายบุญเสริม พลศรีพิมพ์ ได้ย้ายมาดำรงตำแหน่งครูใหญ่
ปี พ.ศ. 2519 กระทรวงศึกษาธิการ ได้ประกาศยุบโรงเรียนพยัคฆภูมิพิสัย สังกัดกองประถมศึกษา กรมสามัญศึกษา รวมกับโรงเรียนพยัคฆภูมิวิทยาคาร เป็นโรงเรียนมัธยมศึกษาประจำอำเภอชื่อว่า "โรงเรียนพยัคฆภูมิวิทยาคาร" มาจนกระทั่งปัจจุบัน
ในปี พ.ศ. 2521 โรงเรียนได้รับอนุมัติให้เปิดสอนระดับมัธยมศึกษาตอนปลาย 
ในปี พ.ศ. 2531 โรงเรียนได้รับอนุมัติตำแหน่งหัวหน้าสถานศึกษาให้เป็นผู้อำนวยการระดับ 8 และผู้ช่วยผู้อำนวยการระดับ 7 
ปัจจุบัน มีนักเรียน 2,826 คน บุคลากรทางการศึกษา 107 คน (ข้อมูล ณ วันที่ 10 มิถุนายน พ.ศ. 2560)
อาคารเรียนโรงเรียนพยัคฆภูมิวิทยาคาร

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของโรงเรียนพยัคฆภูมิวิทยาคาร date=2006-09-28 
หมวดหมู่:โรงเรียนในจังหวัดมหาสารคาม
หมวดหมู่:โรงเรียนมัธยมศึกษาประจำอำเภอในจังหวัดมหาสารคาม
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษามหาสารคาม
หมวดหมู่:โรงเรียนที่ก่อตั้งในปี พ.ศ. 2511
โรงเรียนพยัคฆภูมิวิทยาคาร
องค์การบริหารการบินแห่งชาติ

องค์การบริหารการบินแห่งชาติ (Federal Aviation Administration - FAA)  เป็นหน่วยงานที่รับผิดชอบด้านการบินแห่งชาติของสหรัฐอเมริกา อยู่ในสังกัดกระทรวงคมนาคม มีหน้าที่วางระเบียบและควบคุมตลอดจนตรวจสอบงานการบินพลเรือนของอเมริกา และยังเป็นผู้ให้คำแนะนำแก่หน่วยงานด้านการบินพลเรือนของประเทศต่าง ๆ ทั่วโลก เมื่อแรกก่อตั้งใช้ชื่อว่า สำนักการบินแห่งชาติ (Federal Avation Agency) ก่อนที่จะเปลี่ยนมาใช้ชื่อปัจจุบันในปี พ.ศ. 2509  
องค์การบริหารการบินแห่งชาติมีสำนักงานใหญ่อยู่ในวอชิงตัน ดี.ซี. และยังมีศูนย์อุตุนิยมวิทยาการบินอยู่อีก 11 แห่งในรัฐนิวเจอร์ซีย์, โอคลาโฮมา, อลาสกา, วอชิงตัน, แคลิฟอร์เนีย, เท็กซัส, มิสซูรี, อิลลินอยส์, จอร์เจีย, นิวยอร์ก และ แมสซาชูเซตส์

**ดูเพิ่ม**
 สมาคมขนส่งทางอากาศระหว่างประเทศ (IATA)- องค์การการบินพลเรือนระหว่างประเทศ (ICAO)

**อ้างอิง**

**แหล่งข้อมูลอื่น**
  เว็บไซต์องค์การบริหารการบินแห่งชาติ
หมวดหมู่:สหรัฐอเมริกา
หมวดหมู่:นิรภัยการบิน
ฮาเรปัง

80_pan
80_pan หรือ 80★PAN! เป็นวงดนตรี เจ-ป๊อป ในสังกัดของ Victor Entertainment โดยเพลงของพวกเธอผสมผสานไปด้วย ป็อป,แร็พ และ ร็อค โดยพวกเธอเปิดตัวครั้งแรกในเดือน สิงหาคม 2005 ภายใต้ชื่อว่า ฮาเร็นชิ☆พันช์ โดยมาเปลี่ยนชื่อวงเป็น 80★PAN! ในวันที่ 26 มีนาคม 2550 และเป็น 80_pan เมื่อ 5 เมษายน 2551

**ประวัติ**
Harenchi☆Punch เป็นวงไอดอลของ Victor Entertainment ที่ประกอบไปด้วยนักร้องสาว 3 คนที่อาศัยในเขตคันไซ โดยเริ่มจาก โอกาซาวาระ โทโมมิ ได้ถูกค้นพบด้วยนิตยสาร Kyoto CD! ในขณะที่นิตยสารนั้นกำลังประกาศรับสมัครไอดอลหน้าใหม่ เปิดตัวครั้งแรกในปี 2004 โทโมมิ ฝันไว้ว่าจะตั้งวงดนตรี จึงได้ไปเสนอกับโปรดิวเซอร์ว่า "พวกเราจะเป็นไอดอลที่ร้องเพลงไปด้วย!" วงดนตรีของพวกเธอนั้นดูคล้ายกับนักร้องดังอย่าง Avril Lavigne, Ashley Simpson และ Hilary Duff ด้วยการผสมผสานเสียงที่ไพเราะชวนฟังของพวกเธอทำให้ได้รับกระแสตอบรับจากแฟนๆ เป็นอย่างมาก
ชื่อวงนี้มีความหมายถึงการที่จะกำจัดความโกหกหลอกลวงในโลกทุกๆ วันนี้ และเพื่อจะทำให้โลกที่กลายเป็นที่ๆ ดีกว่าให้ได้
ในวันที่ 26 มีนาคม 2550 โทโมมิได้ประกาศว่าจะเปลี่ยนชื่อวงเป็น "80★PAN!" ในงานคอนเสิร์ตของพวกเธอเอง

**สมาชิก**
 โอกาซาวาระ โทโมมิ (小笠原朋美): นักร้อง- โอคินะ มาโกะ (奥菜真子): นักร้อง & แร็พ- โอโซระ ซายะ (大空さや): นักร้อง & กีตาร์

**ผลงาน**

**แผ่นเพลง**
 2005.08.24 Hakusen ~Start Line (白線～スタートライン)- 2005.11.23 Megaphone (メガホン)- 2006.04.19 Kyujosho JUMP (急上昇JUMP↑)- 2006.08.09 Doki Doki! My Sister Soul

**อัลบั้ม**
 2006.09.13 Doki Doki! First☆Punch (Doki Doki! ファースト☆パンチ!)- 2007.06.06 8 CARAT PRINCESS (８カラットプリンセス) (80★PAN!)

**ดีวีดี**
 2006.10.11 Doki Doki! First☆DVD (Doki Doki! ファースト☆DVD!)

**เกร็ดเล็กน้อย**
 ชื่อวง Harenchi☆Punch มีความหมายถึงการที่จะกำจัดความโกหกหลอกลวงในโลกทุกๆ วันนี้ และเพื่อจะทำให้โลกที่กลายเป็นที่ๆ ดีกว่าให้ได้

**แหล่งข้อมูลอื่น**
  เว็บอย่างเป็นทางการ-  ส่วนของ JVCMusic
หมวดหมู่:กลุ่มดนตรีสัญชาติญี่ปุ่น
หมวดหมู่:นักร้องกลุ่มญี่ปุ่นผู้หญิง
หมวดหมู่:เกิร์ลกรุปญี่ปุ่น
ประธานนักเรียน

ประธานนักเรียน เป็นบทบาทผู้แทนนักเรียนที่สำคัญ มักพบในระบบการศึกษาแบบบริติชและในโรงเรียนเอกชนทั่วเครือจักรภพ
สำหรับในประเทศออสเตรเลีย โรงเรียนมัธยมของรัฐทุกแห่งมีสภานักเรียนโดยแต่ละปีจะมีการเลือกตั้งผู้แทน ปกติประธานนักเรียนจะเป็นประธานสภานักเรียน และเป็นผู้แทนของโรงเรียนในระดับรัฐหรือชุมชน และเป็นผู้แทนของนักเรียนในโรงเรียนด้วย
ซึ่งในปัจจุบันก็ได้มีหลายประเทศ/โรงเรียน มีระบบสภา ในตัวโรงเรียนเอง จึงมีประธานนักเรียนได้เช่นกัน
หมวดหมู่:โรงเรียน
พระยายมราช (แก้ความกำกวม)

พระยายมราช สามารถหมายถึง- ราชทินนาม พระยายมราช ในสมัยกรุงศรีอยุธยาตอนปลาย และกรุงธนบุรี ใช้กับเสนาบดีกรมเวียง
** พระยายมราช (ทองด้วง) หรือต่อมา คือ พระบาทสมเด็จพระพุทธยอดฟ้าจุฬาโลกมหาราช
** พระยายมราช (บุญมา) หรือต่อมา คือ สมเด็จพระบวรราชเจ้ามหาสุรสิงหนาท
** พระยายมราช (แบน) หรือต่อมา คือ เจ้าพระยาอภัยภูเบศร (แบน) ผู้สำเร็จราชการเมืองพระตะบอง ในสมัยกรุงธนบุรี ต้นสกุล อภัยวงศ์
** พระยายมราช (หมัด) หรือ พระยายมราชแขก บุตรของเจ้าพระยาจักรี(หมุด) แม่ทัพในสมัยกรุงธนบุรี
** พระยายมราช (สังข์) ผู้สำเร็จราชการเมืองนครราชสีมา ในสมัยสมเด็จพระนารายณ์มหาราช- พระยม ผู้เป็นใหญ่ในนรกภูมิตามคติศาสนาพุทธ